Иртәгә түгел, бөгөн йәшәйбеҙ!\n1 Март 2011, 15:12\n– Йәш саҡта был турала уйланмаһаң да, олоғайғас, рух уяна, тел кәрәк, ә бөгөн үҙ-ара русса ғына аралашып үҫкән балаларыбыҙ иртәгә ни эшләр? Терһәктәрен тешләрҙәй булырҙар, әммә ләкин... – Өсөнсө бөтә донъя башҡорттары ҡоролтайы делегаты, эшҡыуар Дамир Аллаяров залда ултырыусыларға күҙ йүгертте, – киләсәк өсөн һәр беребеҙ яуаплы. Әйтәйек, ғаиләһендә балалары менән русса һөйләшкән ата-әсә милләткә хыянат итә, сөнки үҙ телен генә түгел, үҙ халҡын да башҡаларҙан кәм күрә. Бәлки, ҡаты итеп тә әйтәмдер, ләкин йәнем әрней, киләсәгебеҙгә битараф ҡалып булмай.\nӘбйәлил районы башҡорттары ҡоролтайы башҡарма комитетының сираттағы ултырышында бер Дамир Әнүәр улы ғына түгел, халҡының киләсәген хәстәрләп сығыш яһаусы һәр кем тыуған ер, туған тел һәм халҡыбыҙ тарихына ҡағылышлы мәсьәләләрҙе ҡуҙғатты. Сөнки борон-борондан башҡорттар өсөн был төшөнсәләр изге, иң тәүге урында. Тотош халҡыбыҙға хас сифат – тоғролоҡ та бит еребеҙгә, телебеҙгә һөйөүҙән, тарихыбыҙға иғтибарҙан башлана. Һәр сараны башҡорт телендә үткәреү, дәррәү башҡорт матбуғатына яҙылыуҙы ойоштороу, төбәктең арҙаҡлы шәхестәренең исемен мәңгеләштереү кеүек матур эштәре менән маҡтауға лайыҡ әбйәлилдәр. «Йәшлек» гәзите уҡыусыларына шул да мәғлүм булһын: Урал батыр исемле урам ер йөҙөндә берәү генә – ул да Әбйәлил районында; мәктәп башҡорт ҡоролтайы ла башҡа бер уҡыу йортонда ла юҡ, тик Асҡар урта мәктәбендә генә эшләп килә; бында ил алдындағы бурысын үтәгәндә һәләк булған һалдаттар ҙа, репрессия ҡорбандары ла онотолмай, улар иҫтәлегенә таҡтаташтар ҡуйыла, һәйкәлдәр асыла. Тик ҡоролтай ағзалары район үҙәгенә ғорурланыр, бер-береһен маҡтар өсөн йыйылманы. Маҡсаттары – былтырғы эшкә йомғаҡ яһап, киләсәккә пландар ҡороу һәм, иң мөһиме, үҙәккә үткән проблемаларҙы уртаға һалып һөйләшеү. Әбйәлил районы башҡорттары ҡоролтайы башҡарма комитеты рәйесе Мирхәт Рәжәпов, уның урынбаҫары Иштимер Ғүмәров, шағир Әсхәл Әхмәт-Хужа, «Йәшлек» гәзитенең баш мөхәррире Артур Дәүләтбәков, Башҡорт йәштәре ҡоролтайы рәйесе Илфат Төлкөбаев, «Айыҡ Башҡортостан» хәрәкәтен етәкләүселәрҙең береһе Марат Абдуллин һәм башҡа әүҙем кешеләр ҡатнашлығында үткән йыйында, урындағы ҡоролтай башҡарма комитеты тарафынан башҡарылған эштәрҙе ыңғай баһалап, быйыл да үрҙә аталған төп өс йүнәлештә (ер, тел һәм тарих) эште дауам итергә кәрәк, тигән һығымтаға килделәр. Милли эшҡыуарлыҡты үҫтереү (тимәк, йәштәргә өҫтәмә эш урындарын булдырыу), спортты киң йәйелдереү, пай ерҙәре буйынса халыҡ араһында аңлатыу эштәре алып барыу, бөткән ауылдарҙың ерен билдәләү, йәштәр араһында шағир Рәмил ҡол-Дәүләт премияһын булдырыу кеүек һорауҙар ҙа ҡаралды. Әммә йыйында күтәрелеп сыҡҡан бөтә проблемаларҙы ла хәл итер өсөн иң тәүҙә эскелекте бөтөрөргә кәрәк, тип билдәләне Мирхәт Рәжәпов: «Күпме генә ошо хаҡта һөйләмә, әгәр ҙә эскелек сәскә ата икән, беҙҙең бер эшебеҙ ҙә алға бармаясаҡ». ҡырҙас ауыл хакимиәте башлығы Мәүҙиға Баймөхәмәтова ла уны йөпләне:\n– Эскән кешеләргә илең ни ҙә, телең ни, уларға бер нәмә лә кәрәкмәй. Эскелек һаҙлығына батыу тиҫтәләрсә йыл дауам итә, шуға тиҙ генә был насар күренештән ҡотола алмаҫбыҙ. Ләкин күмәкләп тотонһаҡ, эшебеҙ һөҙөмтә бирмәй ҡалмаҫ. Тик етәкселәр айыҡ тормошто үҙҙәренән башлаһын ине.\nӘйткәндәй, «Айыҡ Башҡортостан» хәрәкәте иғлан иткән «Айыҡ ауыл» конкурсында Әбйәлилдән ҡырҙас ауыл хакимиәте биләмәһе ҡатнашасаҡ.\n«Башлы башҡорт» конкурсын тергеҙеү маҡсаты менән янып йөрөгән Илдар Ғәбитов, Әбйәлилдә зирәктәрҙең күп йәшәүенә ғорурланып, сканвордтарҙы дөрөҫ сискән һәр кемгә рәхмәтен еткерҙе, Марс Хәйбуллинға – Рәсүл ҡарабулатовтың, Фәнүзә Вәлишина, Йомабикә Хәйбуллина һәм Гүзәл Ирғәлинаға Рауил Бикбаевтың бүләктәрен тапшырҙы.\nҡайһы берәүҙәр (әйтерһең дә, үҙҙәре Алланың ҡашҡа тәкәһе!) юҡ-юҡ та халыҡты эш малы менән сағыштырып ҡуя, йәнәһе лә, нимә эшләһәк тә, ул башын баҫып, нимә бирһәк тә, шуға риза булып йәшәүен дауам итәсәк. Юҡ, бар нәмәне күрә, белә, аңлай халыҡ. Һәр бер ваҡиғаға үҙенең ҡарашы, уй-фекере бар. Халыҡты Башҡортостан юлдаш телевидениеһында телебеҙгә ҡаршы йүнәлтелгән үҙгәрештәр ҙә борсой, йәштәр араһындағы суицид та хафаларға һала, сәскә атҡан эскелек тә үҙәгенә үткән. Был хәлдәрҙән ялҡып, яҡтыға ынтыла кешеләр. Шуныһы мөһим. Әбйәлилдә үткән урындағы ҡоролтай ултырышы иһә быны раҫланы ғына.


Төмән өлкәһе — Башҡорт Википедияһы\n3 292,88 млрд. һум (2008)\n954,0 мең һум\nКөнбайыш Себер иҡтисад районы\nТөмән өлкәһе (рус. Тюменская область) — Рәсәйҙәге өлкә. 1944 йылдың 14 авгусында ойошторола.\nТөмән өлкәһенең уставына ярашлы Ханты-Манси һәм Ямал-Ненец округтар өлкә составына инә, ләкин Рәсәйҙен тулы хоҡуҡлы региондар булып ҡалалар.\n2 Файҙалы ҡаҙымалар\n3 Эре ҡалалар (округтарһыҙ)\nТөмән өлкәһе Уставына ярашлы дәүләт власы суд, башҡарма һәм закондар сығарыу йүнәлештәренә бүленә.\nТөмән өлкәһе Губернаторы — Төмән өлкәһе башлығы һәм Төмән өлкәһенең иң юғары вазифалы кешеһе. Төмән өлкәһе Хөкүмәте етәксеһе. Төмән өлкәһе Хөкүмәте статусы һәм хоҡуғы Төмән өлкәһе Уставы менән билдәләнгән.\nТөмән өлкәһе суд системаһы составында:\nТөмән өлкәһе өлкә суды, Рәсәйҙең юғары судының түбәнге инстанция суды\nТөмән өлкәһе арбитраж суды , Рәсәйҙең юғары судының түбәнге инстанция суды\nҠарағыҙ: Төмән өлкәһе өлкә думаһы\nӨлкә Парламенты — Төмән өлкәһе өлкә думаһы.\nФайҙалы ҡаҙымалар[үҙгәртергә | вики-тексты үҙгәртергә]\nНефть ятҡылыҡтары— Самотлорское, Приобское, Фёдоровское ,Мамонтовское, Красноленинское; газ — Уренгойское, Медвежье, Ямбургское. Нефть 700 метрҙан 4 км тәрәнлеҡтә ята. Шулай уҡ торф, сапропель, кварц, известняк ятҡылыҡтары бар. Поляр Уралдын көнсығышта алтын, көмөш, баҡыр, көкөрт, никель, хром, свинец табылды. Өлкәлә — Обь, Иртыш, Тобол ағалар.\nЭре ҡалалар (округтарһыҙ)[үҙгәртергә | вики-тексты үҙгәртергә]\nCәнәғәт[үҙгәртергә | вики-тексты үҙгәртергә]\nӨлкәлә Башнефть-Полюс ЯСЙ, Транснефть, Рәсәй селттәре, Сургутнефтегаз, Газпром етештереү Надым, Газпром етештереү Ноябрьск, Газпром етештереү Уренгой, Газпром етештереү Ямбург эшләй.\nУрыҫтар 2 352 063\nТатарҙар 239 995\nБашҡорттар 46 405\nӘзербайжандар 43 610\nНенецтар 31 621\nСыуаштар 25 690\nНемецтар 20 723\nҠаҙаҡтар 19 146\nМолдавандар 15 806\nМансилар 11 614\nТюмень Он-Лайн — сайт Тюменской области 2008 йылдың 21 июнь көнөндә архивланған.\nПрокуратура Тюменской области 2014 йылдың 31 ғинуар көнөндә архивланған.\nhttps://ba.wikipedia.org/w/index.php?title=Төмән_өлкәһе&oldid=1062134 ҡабул ителгән\nБыл бит һуңғы тапҡыр 23:15 15 август 2021 үҙгәртелгән.


Ҙур иҫәп менән еңеү\nБөгөн Нефтекаманың «Торос» хоккейсылары үҙ майҙанында Ҡазандың «Барс» клубын тар-мар итте.\nТәүге ике осорҙа ҡунаҡтар яҡташтарыбыҙға ҙур ҡаршылыҡ күрһәтте. Әммә уйындың өсөнсө өлөшөндә Константин Полозов тәрбиәләнеүселәре бер-бер артлы дүрт шайба индереүгә өлгәште. Һөҙөмтәлә осрашыу 6-1 иҫәбе менән тамамланды. Был уңыштан һуң Башҡортостан командаһы бер юлы алты баҫҡысҡа юғарыға үрмәләне. Әле улар 35 мәрәй менән бишенсе урында. Киләһе уйынын Нефтекама хоккейсылары кесаҙна Әлмәттең «Нефтсе» клубына ҡаршы үткәрә.


Республикала 700-ҙән ашыу кеше географик диктант яҙҙы // Йәмғиәт | новости башинформ.рф\nРеспубликала 700-ҙән ашыу кеше географик диктант яҙҙы\n11:59, 2 ноября 2015 Йәмғиәт\nӨФӨ, 2015 йыл, 2 ноябрь. /«Башинформ» мәғлүмәт агентлығы, Евгения Сюткина/.\n1 ноябрҙә Башҡортостанда, илдең башҡа төбәктәрендәге кеүек үк, Бөтөн Рәсәй географик диктанты уҙҙы. Акцияла республикабыҙҙан 700-ҙән ашыу кеше ҡатнашты. «Минең илем — Рәсәй» диктанты М.Аҡмулла исемендәге Башҡорт дәүләт педагогия университетында һәм Башҡорт дәүләт университетында, шулай уҡ Белоретта үтте.\nДиктанттың тексында географик атамаларға, терминдарға, карталағы географик объекттарҙың урынлашыуына ҡағылышлы 25 һорау булды.\nБДПУ-ғы аудиторияларҙың береһендә Башҡортостандың тәбиғәттән файҙаланыу һәм экология министры Илдар Һаҙыев, БДПУ ректоры Рәил Әсәҙуллин һәм Рус география йәмғиәтенең төбәк бүлексәһе рәйесе Камил Йыһаншин диктант яҙҙы. Әйткәндәй, улар эштәрен башҡаларҙан алдараҡ тапшырҙы.\nИң бәләкәй ҡатнашыусы Екатерина Радыгинаға алты йәш булһа, иң өлкәне Тамара Петроваға — 80.\n«Шуныһы ҡыуаныслы: кешеләр географик диктант менән ҡыҙыҡһына. Бында уҡыусыларҙы, студенттарҙы, эшләп йөрөүселәрҙе, пенсионерҙары күрергә мөмкин. Күбеһенең географияға бер ниндәй ҙә ҡағылышы юҡ. Диктант яҙырға Әбйәлил, Архангел, Ишембай, Ҡырмыҫҡалы, Ауырғазы, Стәрлетамаҡ райондары вәкилдәре килгән. Артабан географик диктант матур йолаға әүерелер тип ышанабыҙ. Бәлки, чиновниктарҙың географияға мөнәсәбәте үҙгәрер, мәктәптәргә төбәк география компонентын кире ҡайтарырҙар», — тип билдәләне Рус география йәмғиәте төбәк бүлексәһенең ғилми секретары Закира Латипова.\nДиктант һөҙөмтәләрен 10 декабрҙә Рус география йәмғиәте сайтынан ҡарап белергә мөмкин.


(5 сентября битенән йүнәлтелде)\nХалыҡ-ара хәйриә көнө.\nҺиндостан — Уҡытыусылар көнө.\n1827 — Рәсәйҙә Диңгеҙ министрлығы ойошторола.\n1885 — АҠШ-та Джейк Гамперҙың сервис станцияһында беренсе бензин насосы ҡуйыла.\n1905 — Рус —япон һуғышының тамамланыуын раҫлаған Портсмут (АҠШ) тыныслыҡ килешеүенә ҡул ҡуйыла.\n1939 — Америка Ҡушма Штаттары Икенсе донъя һуғышына ҡарата үҙенең нейтралитетын иғлан итә.\n1940 — СССР-ҙың «Пионерская правда» балалар гәзитендә Аркадий Гайдарҙың «Тимур һәм уның командаһы» повесы баҫыла башлай.\n1958 — АҠШ-та Борис Пастернактың «Доктор Живаго» романы беренсе тапҡыр нәшер ителә.\n1981 — Азияла йәшәүсенең СПИД-тан үлеме тәүге тапҡыр рәсми теркәлә.\n1997 — Мәскәүҙә Пётр I-гә һәйкәл асыла (авторы скульптор Зураб Церетели).\nФәтҡуллин Хөсәйен Ямалетдин улы (05.09.1887 — 1979), уҡытыусы, Беренсе Донъя һуғышы яугиры. РСФСР-ҙың атҡаҙанған мәктәп уҡытыусыһы (1943), РСФСР-ҙың халыҡ мәғарифы отличнигы (1949). Ике Ленин ордены менән бүләкләнгән (1944, 1947). Сығышы менән хәҙерге Башҡортостан Республикаһының Мәсетле районы Дыуан-Мәсетле ауылынан.\nХафизов Мөхәмәтхәй Тимербай улы (05.09.1927 — 05.10.2012), хужалыҡ эшмәкәре, Бөйөк Ватан һуғышы яугиры. Башҡорт АССР-ының атҡаҙанған ауыл хужалығы хеҙмәткәре (1983). Сығышы менән хәҙерге Башҡортостан Республикаһының Мәсетле районы Мәләкәҫ ауылынан.\nВәлиев Марат Дәүләт улы (5.09.1943), инженер‑механик-ғалим. Техник фәндәр докторы (1991), профессор (1995). Рәсәй Федерацияһының (1994) һәм Башҡорт АССР-ының (1989) атҡаҙанған уйлап табыусыһы, СССР‑ҙың нефть сәнәғәте отличнигы (1988).\nЗориктуев Вячеслав Цыденович (5.09.1939), ғалим-инженер‑механик, юғары мәктәп уҡытыусыһы. Техник фәндәр докторы (1990), профессор (1991). Башҡортостан Республикаһының атҡаҙанған фән эшмәкәре (1992), Рәсәй Федерацияһының атҡаҙанған юғары мәктәп хеҙмәткәре (2011), СССР‑ҙың уйлап табыусыһы (1985). Сығышы менән хәҙерге Бүрәт Республикаһының Закаменский районының Цакир ауылынан.\nМочалов Сергей Михайлович (5.09.1939), ғалим-физиолог, философ. 1963—1993 йылдарҙа Башҡорт дәүләт медицина институты, 1993 йылдан — Башҡорт дәүләт университеты уҡытыусыһы. Философия фәндәре докторы (2007). Сығышы менән Өфө ҡалаһынан.\nСтрокин Юрий Васильевич (5.09.1949), ғалим-фармхимик. 1984—1995 йылдарҙа Башҡорт дәүләт медицина институты уҡытыусыһы, шул иҫәптән 1991 йылға тиклем — фармакология химияһы кафедра мөдире. Фармацевтика фәндәре докторы (1989), профессор (1990). Сығышы менән хәҙерге Иркутск өлкәһенең Артём Приискаһы ҡасабаһынан.\nХәсәнов Ришат Фәүҡәт улы (5.09.1954), ғалим-әҙәбиәт белгесе, юғары мәктәп уҡытыусыһы. Филология фәндәре докторы (2006). Башҡортостан Республикаһының атҡаҙанған халыҡ мәғарифы хеҙмәткәре (2005) һәм мәғариф отличнигы (2000).\nӘбсәләмов Салауат Сабирйән улы (5.09.1954–3.01.2005), ғалим-физик. 1976—2005 йылдарҙа Башҡорт дәүләт университеты уҡытыусыһы, шул иҫәптән 1994—1995 йылдарҙа БДУ‑ның Сибай филиалында тәбиғи фәндәр факультеты деканы. Физика‑математика фәндәре докторы (2005). Сығышы менән хәҙерге Башҡортостан Республикаһының Йылайыр районы Һабыр ауылынан.\n► 5 сентябрҙә тыуғандар\n1568 — Томмазо Кампанелла, Италия философы.\n1638 — Людовик XIV, Францияның 1643—1715 йылдарҙағы короле.\n1817 — Алексей Константинович Толстой, рус шағиры, яҙыусы һәм драматург, Козьма Прутков исеме аҫтында ижад итеүселәрҙең береһе.\n1929 — Андриян Николаев, совет лётчик-космонавы.\n1933 — Эрик Булатов, рус совет рәссамы, сәнғәттә «соц-арт» йүнәлешенә нигеҙ һалыусыларҙың береһе.\n1934 — Юрий Афанасьев, совет һәм Рәсәй тарихсыһы, сәйәсмән.\n1948 — Михаил Швыдкой, Рәсәйҙең дәүләт һәм йәмәғәт эшмәкәре, театр белгесе.\n1958 — Вячеслав Баранов, совет һәм Рәсәй киноактёры, дубляж оҫтаһы.\n1973 — Роуз Макгоуэн, Америка кино һәм телевидение актёры («Планета страха», «Зачарованные», «Крик»).\n1986 — Александр Рязанцев, Рәсәй футболсыһы.\n1990 — Ён А Ким, Көньяҡ Корея фигурисы, Олимпия (2010), күп тапҡырҙар донъя һәм ил чемпионы.\n► 5 сентябрҙә вафат булғандар\n1758 — Дмитрий Иванович Виноградов, рус химигы, Рәсәйҙә фарфор етештереүгә нигеҙ һалыусы.\n1857 — Огюст Конт, француз философы һәм социологы, социология фәненә нигеҙ һалыусы.\n1863 — Иван Сахаров, рус халыҡ ижадын өйрәнеүсе.\n1902 — Рудольф Вирхов, нимес патологы, аҡ ҡанлылыҡты (белокровие, лейкемия) беренсе һүрәтләүсе.\n1919 — Василий Иванович Чапаев, Граждандар һуғышы геройы.\n1975 — Зәғәфүрәнов Фәйзрәхман Зәғәфүрән улы, башҡорт совет дәүләт эшмәкәре. 1950—1967 йылдарҙа Башҡорт АССР-ы Юғары Советы Президиумы рәйесе. Совет—фин һәм Бөйөк Ватан һуғыштарында ҡатнашыусы.\n1975 — Георг Отс, эстон совет опера һәм эстрада йырсыһы, актёр («Мистер Икс»), СССР-ҙың халыҡ артисы (1960).\n1983 — Герберт Раппапорт, совет кинорежиссёры, РСФСР-ҙың халыҡ артисы (1980).\n1984 — Адам Малик, Индонезия сәйәсмәне һәм дипломат, үҙ илендә журналистикаға нигеҙ һалыусы, төрлө йылдарҙа дәүләттең вице-президенты, сит ил эштәре министры, 1971—1972 йылдарҙа БМО Генераль Ассамблеяһы рәйесе.\n1993 — Юлиан Семёнов, рус совет яҙыусыһы («Семнадцать мгновений весны», «ТАСС уполномочен заявить», «Экспансия» һ.б.)\n2003 — Кир Булычёв, рус совет яҙыусыһы (фантаст), СССР-ҙың Дәүләт премияһы лауреаты (1982).\nhttps://ba.wikipedia.org/w/index.php?title=5_сентябрь&oldid=909216 ҡабул ителгән\nПоследний раз редактировалась 21 сентябрь 2019 в 11:30


Аҫҡа тәгәрәйбеҙ | Йәншишмә\nНаписал в 21 декабря 2017, 22:44\nБер аҙналыҡ тәнәфес юлаевсыларға файҙаға булманы, ахыры. Ял итерҙәр, көс йыйырҙар, тиһәк, киреһенсә килеп сыҡҡан кеүек. Әле үткәргән ике уйында ла хоккейсыларыбыҙ тиҙ генә арыған һымаҡ күренде. Бөтәһе лә физик әҙерлеккә бәйле шул, ә тренерҙарыбыҙ ни ҡараған? Аңлашылмай…\nҠазанда «Аҡ Барс»тан да, Сочиҙа ла 1:2 иҫәбенә отолдоҡ. Ике уйынға 1-әр гол ғына. Көйәрмәндәрҙе шуныһы аптырата: ҡайҙа беҙҙең һөжүм итеүселәр? Команданан командаға күсеп йөрөүсе Антон Бурдасовты ниңә саҡырғандар? Етмәһә, ҙур эш хаҡы түләп. Ә ул өмөттө бөтөнләй аҡламай, тегеләй-былай йүгереүҙән башҡаны белмәгән кеүек. Һуҡҡан шайбалары ҡапҡаға түгел, гел генә ҡапҡасыға эләгә.\nҺаҡсыбыҙ Филип Ларсенға ла әллә ни булған, йыш хаталана. Ҡапҡасыбыҙ Бен Скривенс та һаман ышаныслы ғына уйнап китә алмай. Бер уйында һәйбәт торһа, икенсеһендә еңел генә голды үткәрә. «Сочи» менән осрашҡанда ла шулай булды.\n«Салауат Юлаев» аҫҡа тәгәрәй, ул һигеҙенсе урынға төштө. Арттарынан «Себер», «Амур» ҡыуып етеп килә. Командабыҙҙың бындай ауыр хәлгә ҡалғаны юҡ ине. Тағы ла һигеҙ уйынды сит майҙанда үткәрәсәктәр. Шуларҙың иң яуаплыһы «Себер» менән 23 декабрҙә була. Хәл иткес уйындарҙың береһе инде. Еңелһәк, плей-оффҡа эләгеү ҡатмарлашасаҡ.\nУртаса командаға әйләнеп бара бит юлаевсылар. Ниңә бер ниндәй сара күрелмәй? Клуб етәкселәре баш тренер Эркка Вестерлундҡа артыҡ ныҡ ышана, һаман да уны яҡлай. Ә уйын юҡ. Ниңә баш тренерыбыҙҙың «А» планы килеп сыҡмаһа, «Б», «В» пландары юҡ икән? Уйын тактикаһы бер төрлө кеүек, был айырыуса күпселектә ҡалғанда күренә. Мәҫәлән, былтырғы миҙгелдә һаҡсы Александр Логиновты шул саҡта оҫта файҙаландылар, ул байтаҡ гол индерҙе, еңеү килтерҙе. Ә быйыл баш тренерыбыҙ күпселектә уйнағанда боҙға Логиновты түгел, һөжүм итеүселәр Артём Фёдоровты йә Антон Бурдасовты сығарған була. Күреп тораһығыҙ, гол юҡ.\nЯңы йыл етергә күп ҡалмай. Көйәрмәндәргә республиканың төп командаһы яҡшы кәйеф бүләк итһен ине.\n«Ни өсөн ҡоштар оса?» »


ҠОРҺАҠ ТИФЫ, кешенең киҫкен инфекцион ауырыуы. Ауырыуҙы тыуҙырыусы — тирә‑яҡ мөхиттә бирешмәүсән Salmonella төркөмөндәге бактериялар. Һыу, аҙыҡ һ.б. аша ауырыуҙарҙан, бактерия йөрөтөүселәрҙән йоға. Бактериялар аш һеңдереү юлынан нәҙек эсәктең лимфа төйөндәренә үтеп инә, аҙаҡтан ҡан тамырҙары системаһына үтә, токсиндар бүлеп сығарып тарҡала. Инкубация осоро 3—25 көн (йышыраҡ 2 аҙна тирәһе) дауам итә.\nТөп симптомдары: ағыуланыу, диспепсия, тиф статусы (зиһен таралыу, һаташыу, галлюцинация). 8—9‑сы көнгә түш, ҡорһаҡ тиреһендә тимгелдәр барлыҡҡа килә. Диагностика өсөн лаб. тикшеренеү мәғлүмәттәре ҡулланыла. Дауалау медикаментоз (антибак‑ териаль, симптоматик дарыуҙар һ.б.). Ихтимал булған өҙлөгөүҙәр: нәҙек эсәк көбөндә сей яра барлыҡҡа килеүе һәм үтә тишелеүе, эсәктән ҡан ағыу һ.б. Иҫкәртеү: йәмәғәт туҡланыуы һәм аҙыҡ‑түлек сәнәғәте пр‑тиеларында санитария күҙәтеүе ойоштороу, бактерия йөрөтөүселәрҙе асыҡлау һәм дауалау.\nБашҡортостанда 20 б. башында Ҡ.т. эпиде‑ миялары була, улар профилактика һәм дауалау саралары ойошторолғандан һуң бөтөрөлә; 60‑сы йй. алып ауырыуҙың һирәк осраҡтары теркәлеп тора. 40—60‑сы йй. БДМИ‑ла Ҡ.т. иҫкәртеү (З.М.Вәлиуллина, Е.К.Галанина, И.В.Чернова) һәм дауалау б‑са (Р.Ф.Мөхәммәтрәхимова, Б.В.Сөләймәнов) фәнни тикшеренеүҙәр үткәрелә.\nТәрж. Хәйҙәров М.М.


Банк бүлексәләре иҫәбе буйынса Башҡортостан алдынғы биш төбәк исемлегендә // Иҡтисад | новости башинформ.рф\nБанк бүлексәләре иҫәбе буйынса Башҡортостан алдынғы биш төбәк исемлегендә\n12:59, 14 мая 2012 Иҡтисад\nБанк бүлексәләре иҫәбе буйынса Башҡортостан Рәсәйҙең алдынғы биш төбәге исемлегенә инде. Волга буйы федераль округы субъекттары араһында республика икенсе урын биләй. БР Милли банкы бөгөн банк секторының 2012 йылдың беренсе кварталындағы эшмәкәрлеге йомғаҡтарын баҫтырып сығарҙы.\n«Башинформ» агентлығына ведомствоның матбуғат хеҙмәтендә хәбәр итеүҙәренсә, бөгөнгө көндә төбәктә төрлө кредит ойошмаларының 1409 бүлексәһе эшләй. Ағымдағы йылдың тәүге өс айында уларҙың иҫәбе 24 берәмеккә артҡан.\n— Республикала бөтә эре Рәсәй банктары, шул иҫәптән сит ил кредит ойошмаларының бүлендек банктары күрһәтелгән, — тип билдәләнеләр Милли банктың матбуғат хеҙмәтендә.\nДөйөм алғанда Башҡортостан территорияһында 89 банк эшләй. Әйткәндәй, 2011 йыл башында ғына уларҙың иҫәбе 76-ға тиң ине.


Инфоурок / Другое / Другие методич. материалы / Календарно-тематическое-планирование по башкирскому языку\n2-се класта бөтәһе 34 сәғәт бирелә (34 аҙна 1 сәғәт).\nШәхси үҫеш кимәле: Уҡыусы статусын ҡабул итергә, уҡыу эшмәкәрлегенә өйрәнергә. Тыуған илгә, ергә, телгә, яҡын кешеләргә һөйөү тәрбиәләргә. Эшләгән эштәр, ҡылыҡ-фиғел өсөн яуаплылыҡ тойорға. Һау-сәләмәт йәшәйеш булдырырға\nКөйләүсе универсаль уҡыу эшмәкәрлеге Тыуған илгә, уның теленә, мәҙәниәтенә, тарихына һөйөү һәм хөрмәт; төрлө ситуацияларҙа йәштәштәре һәм ололар менән хеҙмәттәшлек күнекмәһе, конфликтлы һәм бәхәсле ситуацияларҙан сығыу юлын белеү; толерантлыҡ;\nТанып-белеү универсаль уҡыу эшмәкәрлеге: телмәр ситуацияһына ярашлы үҙеңдең фекереңде телдән әйтеү; төрлө формала бирелгән мәғлүмәтте таба белеү (тотош текст, иллюстрация, схема, таблица); мәғлүмәтте бер форманан икенсе формаға үҙгәртә белеү (план, схема, таблица төҙөү);\nКоммуникатив универсаль уҡыу эшмәкәрлеге: һөйләү һәм яҙма формала яуап бирә белеү;телмәр сараларын төрлө коммуникатив мәсьәләләрҙе сисеүҙә дөрөҫ ҡулланыу; телмәрҙең диалогик һәм монологик формаларын яҡшы белеү;\nКөйләүсе универсаль уҡыу эшмәкәрлеге; мораль тәртип ҡағиҙәләрен көйләүсе этик тойғолар – намыҫлана, ояла белеү, ғәйебеңде танып ғәфү үтенеү.\nКоммуникатив универсаль уҡыу эшмәкәрлеге; телмәрҙең диалогик һәм монологик формаларын яҡшы белеү; үҙеңдең фекереңде нигеҙләй белеү һәм дөрөҫ итеп башҡаларға еткерә алыу.\nЭ хәрефле һүҙҙәр.\nЭ һүҙ башында һәм уртаһында.\nЫ хәрефле һүҙҙәр.\nЙ хәрефле һүҙҙәрҙең дөрөҫ яҙылышы.\n[йа] өнө ниндәй хәреф менән тамғалана?\n[йу] өнө ниндәй хәреф менән тамғалана?


Азат Йыһаншин – Милли йәштәр театрының яңы директоры // Мәҙәниәт | новости башинформ.рф\nАзат Йыһаншин – Милли йәштәр театрының яңы директоры\n12:52, 2 декабря 2014 Мәҙәниәт\nБөгөн Мостай Кәрим исемендәге Милли йәштәр театры коллективын яңы директор – Азат Йыһаншин менән таныштырҙылар, тип хәбәр иттеләр театрҙан.\nАзат Нәзир улы Йыһаншин 1971 йылдың 11 майында Баймаҡта тыуған. Өфө сәнғәт институтын тамамлағас актер Стәрлетамаҡ драма театрында эшләй. Шул уҡ йылда «Аҡйондоҙ» төркөмөн ойоштора һәм уның составында йырсы булып сығыш яһай.\n1995 йылдан алып Башҡортостан Республикаһы Милли йәштәр театрында эш башлай. Эшләгән осорҙа Мостай Кәримдең «Салауат» драмаһында Илеш ролен башҡарғаны һәм юғары актерлыҡ оҫталығы өсөн 1996 йылда БР Ш.Бабич исемендәге Дәүләт йәштәр премияһына лайыҡ була.\n1998 йылдан алып – Мәжит Ғафури исемендәге Башҡорт дәүләт академия драма театры артисы. Академия драма театрында эшләгән йылдарҙа алдынғы артистарҙың береһе була. 2002 йылда ул «Башҡортостан Республикаһының атҡаҙанған артисы» тигән маҡтаулы исеме менән бүләкләнә.\n2008 йылдан алып Азат Йыһаншин Стәрлетамаҡ башҡорт дәүләт драма театрында ҡуйыусы режиссер булып эшләй. 2009 йылдан алып – баш режиссер, 2012 йылдан – театрҙың художество етәксеһе. Мәҙәниәт министрлығының юлламаһы буйынса Е.Вахтангов исемендәге Дәүләт театры ҡарамағындағы Б.Щукин исемендәге Театр институтының режиссерлыҡ бүлегендә уҡый.\n2014 йылдың июленән алып Салауат башҡорт драма театры директоры булып эшләй.\nТеги: бр милли йәштәр театры


«Рәсәй Рәссамдар союзының алтын коллекцияһы» - Өфөлә\n20 быуат рәссамдарының ижад емештәре менән Михаил Нестеров исемендәге художество музейында танышырға мөмкин. Экспозиция музейҙың дүрт залында урынлашҡан.\nКүргәҙмә 20 быуат рәссамдарының һынлы сәнғәт, графика, скульптура, халыҡ сәнғәте әҫәрҙәренән һәм совет һынлы сәнғәте коллекцияһынан тора. Һынлы сәнғәт картиналар Рәсәй Рәссамдар союзының фондында уҙған быуаттың 50-се 90-сы йылдарында тупланған. Музейға ҡуйылған иң беренсе эш - 1913, иң һуңғыһы 1993 йылда ижад ителгән. Проект Башҡортостан Башлығы гранты ярҙамында тормошҡа ашырылған. Күргәҙмә 13 ноябргә тиклем эшләй.


Бушлай Таныша. Секс Сексуаль Танышты өлкәндәр өсөн бушлай таныша Танышты Секс Италия co Ч Секс-Sex - ҡатын-ҡыҙға секс түләүһеҙ бушлай таныша иғлан секс өлкәндәр - Видео чат - таныштырыу лайф - стрим тере!\nБушлай Таныша. Секс Сексуаль Танышты өлкәндәр өсөн бушлай таныша Танышты Секс Италия co Ч Секс-Sex - ҡатын-ҡыҙға секс түләүһеҙ бушлай таныша иғлан секс өлкәндәр\nэрос эҙләү кеүек дәртем\nҠатын-ҡыҙҙың енси һәм мин, мин һәм күләме тырышаМин теләгән кеше өсөн-әлеге ҡыҙыҡ, ҡағыҙҙа түгел, ә, интим урындарына күберәк һәм ҡыҙыҡлыраҡ күҙҙәре.\nһыйҙыра тип әйткәндә, эротика, ҡотосорғос, триллерҙар буш ваҡытын үткәреү өсөн матур тамғаһы аҫтында нисәмә осрашыу көтә.\nҒәскәрҙәренә ҡаршы һуғышыусы була алмайым һәм теләмәйем. Бар кәүҙәһе, дәрт, ижад өсөн, матурлыҡ өсөн интенсив һәм, тормоз ҡарап тороу өсөн. Реаль, улар бөтөнләй ҡыҙыҡ түгел.\nТыныс һәм барыһына ч тулы тәм-том.\nТышҡы ҡиәфәте, бөтә ҡайнар. Сәләм барыһына ла. Мин ҡатын-ҡыҙ, бик изге, ҡунаҡсыл һәм бөтөнләй керерлек. Ир-ат менән танышырға теләйем өлгөрөп, әүҙем һәм башҡа йөкләмәләрҙе ваҡытта күңелле үткәреүҙәрен теләне.\nСәләм барлыҡ, матур ир-аттар\nСара ҡыҙыҡһынған һәм матурлыҡҡа түгел мин, ләкин хөрмәт һәм белем минең өсөн мөһим. Мин бында ғына рәхәт өсөн, башҡа йөкләмәләр, зауығынан һәм интеллектынан.\nМин брюнетка ҡыҙыҡ, ауыҙ асһын, һәм һеҙҙең өсөн бөтә фантазия һәм теләк менән тулы.\nМин һине көтәм. тыныс һәм ненавязчивый, ҡасан телисез икән, һәр көн, өсөн онотолмаҫ мәлдәр.\nҺин минең йортҡа килде, ыштан расстегивать һинең, мине мәжбүр итә, был үҙ банан менән уйнаны, һәм наслаждайся китте.\nМин беләм, һин был идея оҡшай.\nШул саҡта мин донъя тирә-ҡыҙыл приглушать осрашыу тәҡдим итә, беҙҙең өсөн генә түгел, булған, тип, һеҙ, аласыз яһарға, яллап түгел, реаль интернет менән файҙалана. Мин тырышып, ғына, баланы, физик матур, һау-сәләмәт һәм таҙа. Һәр бер кис. Мин ҡыҙыҡлы брюнетка менән ауыҙ асһын, һәм һеҙҙең барлыҡ хыялдар һәм енси.\nМин һине көтәм.\nшаршамбы, тотанаҡлы, ҡасан телисез икән, һәр көн, өсөн онотолмаҫ мәлдәр.\nӘгәр һеҙ пытать. Сәләм, Мин ҡатын-ҡыҙ түгел, ирекле, тере сексуаль. Мин эҙләйем һине, һөйөклө һәм чувственный, өсөн, бергә ойоштороу, һаҡ, әллә ниндәй көн, интригующе, үҙ-ара ҡыҙыҡһыныу. мотель һәм шатлыҡтарға тулы. Мин эҙләргә түгел, профессионалдар топ-кимәле, ҡәҙимге кеше тик, һөйөклө һәм чувственный. Әгәр риза булһаң һин. Мин бик сексуальный ҡатын-кыҙҙар, минең өсөн уңайлы һәм матур булып шәхси ваҡытын, шулай уҡ, шуның өсөн, шул тиклем-ял көндәре. Максималь таҙалыҡ һәм хосуси булыуы мотлаҡ. Һалҡын кистәрҙә йылы һеҙҙең объятия әйләнә. Мин профессионал, йәғни мин үҙем ебәрҙем e-mail, ҡабатланмаҫ кисәләре менән үткәрелгән әгәр телисез икән, шул, кем белә, йылы объятия төрөлгән.\nOrlando tin-edyer nga mga babaye: sa free pre-registration\nчатта теркәлергә булмаған видео трансляции ҡотосорғос без теркәлгән бушлай онлайн видео чат егет видео трансляции онлайн видео чат ч видео трансляции онлайн 18 башҡа видеочивать донъя буйынса танышырға видео чат ҡатын-ҡыҙ менән таныштырыу танышырға теләп иғлан


Хәбәрҙәр: Александр Лукашенко властың күсәгилешлелеген инҡар итә һәм “лесбиянкаларҙы ғәфү итә”.\nАлександр Лукашенко властың күсәгилешлелеген инҡар итә һәм “лесбиянкаларҙы ғәфү итә”.\nБелоруссия президенты Александр Лукашенко власты мираҫ буйынса тапшырырға ниәтләмәүе хаҡында белдерҙе. Был турала ул Санкт-Петербургҡа визиты ваҡытында Рәсәй телеканалдарының береһенә биргән интервьюһында әйтте.\n“Власты кемгәлер тапшырырға тейешмен тигән уй миндә юҡ. Яҡындарыма, туғандарыма, балаларыма власты тапшырмаясаҡмын, тип ант иттем. Бының булыуы мөмкин түгел,-”тине Белоруссия президенты.\nХәбәрсенең һорауҙарына яуап биреп, Лукашенко Минскиҙа гей-парад үткәрелеүе ихтималлығын инҡар итмәне. Уны тыйырға йыйынмауы тураһында белдереп, сексуаль әҙселекте тәшкил итеүселәргә мөнәсәбәтен дә йәшермәне:\n“Ярай, ҡатын-ҡыҙҙарға лесбиянлылыҡтарын ғәфү итәм, әммә ир-аттың “зәңгәрлеген” бер ҡасан да ғәфү итмәйем. Ни өсөнмө? Ҡатын-ҡыҙҙар ирҙәрҙең эшкинмәгән булыуы өсөн лесбиянка.”\nКөнбайышта диктаторлыҡта һәм Белоруссияла граждандар азатлығын баҫтырыуҙа ғәйепләнгән Лукашенконың гел төпсөк улы Коляны эйәртеп йөрөүе арҡаһында уның вариҫы мәсьәләһе Европа киң мәғлүмәт саралары иғтибар үҙәгенә эләкте. Мәҫәлән, аталы-уллы Лукашенколар Венесуэла президенты Уго Чавесты һуңғы юлға оҙатыуҙа ла бергә булды.


Өфө буйлап сәйәхәт » Журнал\nЖурнал для детей » Яңылыҡтар » Өфө буйлап сәйәхәт\nӨфө буйлап сәйәхәт\nБаҫылды : 25-04-2018, 11:34 |\nХөрмәтле дуҫтар! Беҙҙең "Аҡбуҙат"ыбыҙ Башҡортостаныбыҙ ауылдары, райондары һәм дә башҡалабыҙ Өфө буйлап сәйәхәткә сыҡты. 2018 йылдың икенсе яртыһына журналға яҙылыу башланды. Ниндәйҙер сәбәптәр менән элемтә бүлексәһенә барырға ваҡыт таба алмаһағыҙ, редакция һеҙгә альтернатив яҙылыу менән ярҙам итер, һәм күрһәтелгән адресҡа илтеп бирер! Бының өсөн кәмендә 30 экз. алдырыу мотлаҡ! Балалар баҡсалары, мәктәптәр, һеҙҙән шылтыратыуҙар көтәбеҙ!\nСиратта Дим биҫтәһендәге 102-се башҡорт гимназияһында осрашыу. Билдәле һәм шул уҡ ваҡытта билдәле булмаған авторҙарҙың ижады менән асып ебәрҙе улар был сара кисәһен. Ысынлап та "Аҡбуҙат" журналын ихлас яратҡан уҡыусылар уҡый икән был гимназияла, тип, шатланып ҡарап ултырҙыҡ. Ни өсөн тигәндә уларҙың сәхнә түрендә һөйләгән "Яҙ", "Ҡояш", "Сәскәләр" шиғырҙары барыһы ла беҙҙең "Аҡбуҙат"ыбыҙҙа баҫылып сыҡҡан. "Һаумы, һаумы, әкиәт!" конкурсында ҡатнашҡан Камилла Бүләкәрованың "Зөһрә ҡыҙ" әкиәтен һөйләүе, класс етәксеһе Гөлсиә Фәрит ҡыҙы менән берлектә ҡуйған "Һунарсы егет" инсценировкаһы ла бик хуш килде күңелгә. "Аҡбуҙат" әҙерләп алып килгән уйында ла, йомаҡ сисеүҙә лә бик әүҙем булып сыҡтылар. Аҡыллы, фекерләй белгән, сос, отҡор балалар менән эшләүе ял иткән кеүек кенә булды.\nКескәйҙәр өсөн ай һайын сыҡҡан "Аҡбуҙат" баҫмаһына яҙылыу эштәрен алып барған, башҡорт телен юғалтмаҫ өсөн тырышып көс һалған, телмәрҙе байытыу өҫтөндә эшләгән класс етәксеһе Гөлсиә Фәрит ҡыҙына һәм дә китапханасы Илзирә Ришат ҡыҙына айырым рәхмәтебеҙҙе белдерәбеҙ. Һәр ваҡытта "Аҡбуҙат" менән бергә булығыҙ!


Башҡортостан Президенты «Стәрлетамаҡ – Арена» спорт һарайын асыу тантанаһында ҡатнашты // Йәмғиәт | новости башинформ.рф\nБашҡортостан Президенты «Стәрлетамаҡ – Арена» спорт һарайын асыу тантанаһында ҡатнашты\n10:58, 29 декабря 2012 Йәмғиәт\nЯңы йыл алдынан Стәрлетамаҡта заманса Спорт һарайы асылды. Спорт комплексы бөтә халыҡ-ара стандарттар буйынса төҙөлгән. Ул 2007 йылда төҙөлә башлай, әммә бер аҙҙан бында эштәр туҡтатыла. 2011 йылда Рөстәм Хәмитов ҡушыуы буйынса төҙөлөш эштәре ҡайтанан тергеҙелә.\nИке ҡатлы бина ике өлөшкә — боҙ аренаһы һәм спорт залына бүленгән. Спорт менән шөғөлләнеү өсөн бында бөтә шарттар ҙа булдырылған: заманса ҡорамалдар урынлаштырылған, тренажер залы, сисенеп-кейенеү, душ бүлмәләре бар. Комплекс ишектәре барыһы өсөн дә асыҡ.\nҠала халҡын был мөһим ваҡиға менән ҡотлап, Рөстәм Хәмитов, яңы Спорт һарайын асыу — Стәрлетамаҡ халҡы өсөн генә түгел, ә бөтә республика кешеләре өсөн дә ҙур бүләк, тип билдәләне.\n— Был ысынында ла көтөп алынған ваҡиға, бындай объекттар республикала күп түгел. Уларҙы Башҡортостандың башҡа ҡалаларында ла төҙөйәсәкбеҙ, — тине Рөстәм Хәмитов. – Быларҙың барыһы ла исем өсөн түгел, ә халыҡ өсөн эшләнә.\nҠала хакимиәте башлығы Алексей Изотов һүҙҙәренсә, бындағы инфраструктура илдең иң яҡшы боҙ ареналарындағы кеүек. Комплекста электрон табло урынлаштырылған, комментаторҙар, судьялар, журналистар өсөн уңайлы шарттар булдырылған. Бында бөтә Рәсәй һәм халыҡ-ара кимәлендәге ҙур ярыштар үткәрергә була.\nБынан тыш, махсус ҡорамалдар ярҙамында брҙ аренаһында күргәҙмәләр, концерттар, төрлө саралар үткәрү өсөн күп функциялы майҙансыҡтар ойоштороу мөмкинлеге бар.\nКомплексты төҙөүгә республика бюджетынан яҡынса 540 миллион һум аҡса бүленгән.\nПрезидент менән һөйләшеү барышында Алексей Изотов әлегә трибуналарҙың 2500 кешегә иҫәпләнгән булыуы хаҡында әйтте, әммә урындар һанын 3300-гә тиклем арттырыу планлаштырыла. Киләсәктә бында ҡышҡы спорт төрҙәрен үҫтереү планлаштырыла: фигуралы шыуыу, хоккей менән шөғөлләнеү өсөн айырым бүлектәр асыласаҡ.\nШулай уҡ ҡунаҡтар спорт һәм тренажер залдарын ҡараны. Балалар менән бергә тренажер залында Ирек Зарипов та күнекмәләр яһай ине. Дүрт тапҡыр Паралимпия чемпионы һөйләүенсә, бында урынлаштырылған тренажерҙар һаулыҡ мөмкинлектәре сикләнгән кешеләр өсөн дә спорт менән шөғөлләнергә мөмкинлек бирә.\nИрек Зарипов һөйләүенсә, яңыраҡ ул Финляндияла үткән донъя Кубогы этабынан ҡайтҡан. Унда спортсы ике алтын һәм бер көмөш миҙал яулаған. Алдағы арала уны донъя кимәлендәге ҙур ярыштар көтә. Президент Башҡортостан спортсыһына еңеүҙәр теләне.


Нәжиб АСАНБАЕВ: “Милли йәнебеҙҙе һаҡлайыҡ!” » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Йәмғиәт » Нәжиб АСАНБАЕВ: “Милли йәнебеҙҙе һаҡлайыҡ!”\nНәжиб АСАНБАЕВ: “Милли йәнебеҙҙе һаҡлайыҡ!” 05.01.2012 // Йәмғиәт\nЯңы йыл тыуғас, әҙәбиәтебеҙҙең аҡһаҡалы, Башҡортостандың халыҡ яҙыусыһы Нәжиб Асанбаевҡа шылтыратып, хәлен белештек. Шөкөр, унынсы тиҫтәһен ваҡлаған ағайыбыҙҙың кәйефе көр. “Байрам көндәрендә кешеләргә әйтер һүҙегеҙ барҙыр”, – тигәс, ул: “Туҡтағыҙ әле, редакцияға үҙем барайым. Телефон аша түгел, күҙгә-күҙ ҡарап әйтәһе һүҙҙәрем, теләктәрем бар”, — тип дәртләнде лә китте. Күп тә үтмәне, телефонда өҙөлгән әңгәмәбеҙ редакция бүлмәһендә ялғанды.\n— Һүҙемде оло Ватаныбыҙҙан — Рәсәйҙән башлағым килә, — тине Нәжиб Асанбаев. — Әле яңыраҡ ҡына Рәсәй Дәүләт Думаһына депутаттар һайланыҡ. Мин уларҙың барыһын да тиерлек яҡшы беләм. Дәүләт кимәлендә фекер йөрөтөрлөк һәм йәмәғәт эштәрендә әүҙем эшләгән кешеләр. Бер һүҙ менән әйткәндә, ышаныслы кешеләр. “Берҙәм Рәсәй” һәм КПРФ сәйәси партияларынан һайланған депутаттарға өмөтөм айырыуса ҙур.\nМарт айында Рәсәйгә яңы президент һайланасаҡ. Хәҙерҙән үк инде күпселек халыҡ Владимир Путинға өмөт бағлай. “Берҙәм Рәсәй” партияһы ла уны тәҡдим итте. Шул уҡ ваҡытта ил башлығы вазифаһына кандидаттар берәү генә түгел — был да, минеңсә, демократия емеше.\nЯңы һайланасаҡ президент һәм Дәүләт Думаһына депутатлыҡҡа үткән илдең күренекле шәхестәре, аҡыл эйәләре, белгестәр Рәсәйҙе тағы юғарыраҡ күтәрһен. Рәсәй ҡасандыр Америка, Германия, Япония кеүек илдәр менән бер рәттән бөйөк держава булып тора ине. Ҡыҙғанысҡа ҡаршы, һөйөклө илебеҙ һуңғы ваҡытта икенсе, өсөнсө дәрәжәләге дәүләттәр араһында ҡалды. Ғәжәп бит, быуаттар буйына һөйрәлеп килгән Ҡытай алға сыҡты, Америка кеүек илдәр менән ярыша. Ышанам, Рәсәйҙең киләсәге бар. Оло Ватаныбыҙ күтәрелһә, Башҡортостаныбыҙ ҙа яңы бейеклектәр яулар, башҡа төбәктәр ҙә етеш, матур тормошта донъя көтөр.\nМин һайлау алды пропагандаһын ентекләп күҙәтеп барҙым. Һүҙ күберәк иҡтисад тураһында булды. Башҡортостанға, мәҫәлән, Рөстәм Хәмитов Президент булып килгәс тә үҙенең Программаһын иғлан итте: яңы эш урындары булдырыу, юғары хеҙмәт хаҡы түләү, сәнәғәтте күтәреү, завод-фабрикалар төҙөү, инвестициялар йәлеп итеү... Әлбиттә, быларҙан да ҙурыраҡ тағы ниндәй изге бурыстарҙың булыуы мөмкин!\nӘммә һайлау кампанияһы барышында билдәләнгән ҙур маҡсаттар араһында мин бер нәмәне күрмәй ҡалдым шикелле. Нимә тиһегеҙме? Ул — халыҡтың милли йәне! Милли рухиәт тураһында һүҙ бөтөнләй булманы тиерлек. Ә бит халыҡ — ул халыҡ ҡына. Милләт тигән бөйөк төшөнсә лә бар бит әле. Әгәр милләттәр бөтөп, бер халыҡ ҡына тороп ҡалһа, йәшәүҙең ҡыҙығы, йәме ҡалмаҫ ине. Кешеләр иң тәүҙә үҙҙәренең милли рухы тураһында уйлай. Ә нимә һуң ул милли рух, халыҡтың йәне? Ул — туған тел. Туған телдә йырланған йырҙар, милли йәндән ағылған моңдар. Әгәр беҙ тик иҡтисадты күтәреү менән генә шөғөлләнһәк, иң изге тойғо булған милли рух һүреләсәк, һүнәсәк.\nБыйыл Рәсәйҙең буласаҡ президенты, депутаттар халыҡтарҙы халыҡ тип кенә түгел, уларҙың милли йөҙөн дә аңлап ҡараһын ине. Милли моңдарыбыҙ яңғырап тормаһа, туған телдә уҡый алмаһаҡ — беҙҙең киләсәгебеҙ юҡ! Ул саҡта йәштәребеҙҙе нимә көтә? Йәштәр, әлбиттә, бәхет эҙләп, сит илдәргә ағыласаҡ, иң тәүҙә таланттар китәсәк. Бына шуға ла халыҡҡа милләт булараҡ ҡарарға кәрәк. Бер халыҡты икенсеһенән айырып торған берҙән-бер сифат ул. Ләкин, дуҫтар, кемдер килеп милләтте күтәрер тип ышанып ятырға ярамай. Үҙ милләтеңдең ҡәҙерен белеп, тарихын онотмай, ата-бабаларҙың васыяттарын иҫкә алып, милли йәнебеҙҙе һаҡлау өсөн көрәшергә кәрәк. Илебеҙҙә барған ваҡиғаларға күбебеҙ битарафлыҡ күрһәтәбеҙ. Был бик ҡурҡыныс! Милләтте һаҡлау илдең төп бурысы булырға тейеш.\nМин, аҡһаҡал һәм яугир булараҡ, барығыҙға ла бәхет теләйем. 2012 йыл шатлыҡ-ҡыуаныстарҙан мәхрүм итмәһен, оло бәхеттәр алып килһен. Беҙ Бөйөк Рәсәй булып йәшәйек, Бөйөк Башҡортостан булып ҡалайыҡ!\nС. ӘБҮЗӘРОВ яҙып алды.


Климаттың үҙгәреүе Рәсәйҙе йәнә лә бөйөк державаға әйләндереүе ихтимал\nҺауа температураһының күтәрелеүе Рәсәйҙе йәнә лә бөйөк державаға әйләндереүе ихтимал. Ул Төньяҡ боҙло океан ятҡылыҡтарындағы газ һәм нефтҡа, Төньяҡ диңгеҙ юлы аша сауҙа судоходствоһына, аҙыҡ-түлек экспортын арттырыуға юл асыла. Был турала израиль гәзите Haaretz яҙа.\n«10 йыл тирәһе йыл элек геологтар тәбиғәт газының 30%-ы һәм бар донъялағы нефттең 13%-ы һирәк осраған минералдар һәм башҡа ҡиммәтле ресурстар менән берлектә Төньяҡ поляр түңәрәктең боҙлауыҡтары аҫтында ятыуы тураһында яҙып сыҡҡайнылар. Һуңғы йылдарҙа һауа температураһының күтәрелеүе арҡаһында айсбергтар яйлап ҡына ирей башлауы был һаҡланып ҡалған тәбиғәт байлыҡтарын алыу мөмкинлектәрен аса», – тип яҙылған унда.\nУл мәҡәләлә шулай уҡ АҠШ-тың дәүләт сәркәтибе Майк Помпеоның һүҙҙәре лә миҫалға килтерелә. Диңгеҙ боҙҙарының кәмеүе сауҙа өсөнг яңы юлдар, яңы мөмкинлектәр аса, тиелә унда. Ә был, үҙ сиратында, Азия һәм Көнбайыш илдәре араһында йөк ташыу ваҡытын 20 көнгә ҡәҙәр ҡыҫҡарта. Арктик диңгеҙ юлдары 21 быуаттың Суэцк һәм Панама каналына әйләнеүе ихтималлығы бар.\n2014 йылда БДБ-нә (ООН) әҙепрләнгән докладҡа ярашлы донъя күләмендәге сауҙаның 80%-ы диңгеҙ юлы аша башҡарыла, һәм, Суэцк каналы Европа һәм Көнья Азияны бәйләп торған иң төп коммерция диңгеҙ маршруты булып ҡала килә. Әгәр инде төньяҡ-көньяҡ маршрутын Төньяҡ Боҙло океан аша һалғанда, Европа һәм Алыҫ Көнсығыш араһын өс тапҡырға тиклем ҡыҫҡартып буласаҡ. Бынан тыш төньяҡ-көнбайыш маршрутын Төньяҡ Боҙло океан аша һуҙыу Азия менән Төньяҡ Америка араһын 20%-ҡа ҡыҫҡарта. Бынан Төньяҡ һәм Балтика диңгеҙҙәрендә порттары булған илдәр, иң тәү сиратта, Рәсәй файҙа күрәсәк.\nРәсәй өсөн был ауыл хужалығы яғынан да отошло. Ауыл хужалығын үҫтереү өсөн яңы ерҙәр асыласаҡ, тиелә ул гәзиттә сыҡҡан мәҡәләлә.\n2018 йылда БДБ ойошмаһы өсөн әҙерләнгән докладта күренеүенсә, 2050 йылға ауыл хужалығы етештереүсәнлеге Көнбайыш Европала – 2,9%-ҡа, Һиндостанда 2,6%-ҡа кәмей. Шул уҡ ваҡытта һауа температураһының күтәрелеүе Рәсәй өсөн ауыл хужалығы продукцияһын 0,9%-ҡа арттырыу мөмкинлеген бирә.\nБынан тыш, СМИ-ла хәбәр ителеүенсә, Сочила үткән «Рәсәй-Африка» иҡдисади форумда Владимир Путин хәбәр итеүенсә, Рәсәй Африкаға ҡоралға ҡарағанда аҙыҡ-түлекте күберәк экспортлай. Ысынбарлыҡта 2010 йылда ауыл хужалығы продукцияһы 9 млрд доллар табыш килтерһә, 2018 йылда – 20 миллиард доллар, ә быйыл был һан 25 миллиард долларҙы тәшкил итә.\n«Путин Рәсәйҙе йәнә лә бойҙай һатып ҡына ла йәнә лә бөйөк державаға әйләндерә алыу ихтималлығы бар», – тип Haarttz мәҡәләһен тамамлай.


Өфө моданың танылған баш ҡалаһы булып бара | «Ашҡаҙар» радиоhы сайты\nӨфө моданың танылған баш ҡалаһы булып бара\nӨфө моданың танылған баш ҡалаһы булып бара. Ошо хаҡта сайз-модель Эльвира Ишморатова Өфөлә сираттағы проектты уҙғарғандан һуң белдерҙе. Башҡортостандың баш ҡалаһында күренекле дизайнерҙарҙың яңы коллекцияларының премьераһы булды. Матурлыҡ көндәре сиктәрендә Өфөлә «ВДНХ-Экспо» күргәҙмә комплексында Эльвира Ишморатованың Stikhia студияһы ҙур халыҡ-ара проект тәҡдим итте. Тәүге тапҡыр Өфө подиумына балалар һәм ир-егеттәр коллекциялары сыҡты. Өфөлә Рәсәй һәм донъя мода коллекцияларының премьералары үтә. Беҙҙең төбәк тәүге тапҡыр юғары кимәлдәге дизайнерҙарҙы йәлеп итә, яңы мода йүнәлештәре ҡуя». Проектта Белорусся модельеры, Мәскәүҙә Халыҡ-ара таланттар, моделдәр һәм дизайн форумында Пьер Кардендан Алтын миҙал яулаған Наталия Гайдаржи; CoupletuyStyle – Өфөлә башҡорт этностилендә заманса кейем бренды; «Сәлихә» – апалы-һеңле Батпеновтарҙың мосолман кейемдәре проекты (Аҡтүбә, Ҡаҙағстан) ҡатнашты. Эльвира Ишморатова — fashion-модель, Stikhia студияһы — тәбиғи матурлыҡты пропагандалаусы проекттың етәксеһе, халыҡ-ара матурлыҡ конкурстары еңеүсеһе, Moscow Fashion Week, Estet FashionWeek, Belarus Fashion Week ҡатнашыусыһы.


Иглин районындағы юл фажиғәһе сәбәптәрен тикшереү һөҙөмтәләре буйынса енәйәт эше асылған\nХәтерегеҙгә төшөрәбеҙ, шишәмбе Иглин районындағы аварияла туғыҙ кеше һәләк булды, иҫән ҡалғандары дауаханала.\nТәтешле районында һөрөмдән ағыуланып бер ҡатын үлгән\nҮрге Тәтешле ауылында машина эсендә газ менән ағыуланып 33 йәшлек ҡатын үлгән.\n01 мар, 16:14\nСтәрлетамаҡ туҡталыштарының береһендә мәйет табылған\nКесаҙна, 1 март, Стәрлетамаҡ ҡалаһының “Балалар поликлиникаһы” туҡталышында ир мәйете табылған.\n01 мар, 15:08\nБашҡортостанда законһыҙ ике мышы атылған\nҒафури районында законһыҙ рәүештә мышы атыу буйынса енәйәт эше судҡа тапшырылды. 56 йәшлек ир браконьерлыҡта ғәйепләнә.\n01 мар, 13:15\nӨфөлә төҙөлөш майҙанында 5 кеше һәләк булған\nБөгөн иртәнсәк Блюхер урамындағы төҙөлөп ятҡан йортта 5 мәйет табылыуы хаҡында билдәле булды.\nӨфө ятаҡтарының береһендә туңып үлгән кеше табылған\nКомсомол урамындағы ятаҡтың балконында үле ирҙе тапҡандар. Ятаҡта йәшәүселәр шунда уҡ тәртип һаҡлаусыларын саҡырған.\n01 мар, 11:53\nИглин районында теркәлгән юл-транспорт фажиғәһендә һәләк булыусыларҙың яҡындарына аҡсалата ярҙам күрһәтеләсәк\nБыл турала бөгөн Рөстәм Хәмитов белдерҙе. Төбәк башлығы оператив кәңәшмәлә автомобиль юлдарында һәм федераль трассаларҙа контроль системаһын булдырыу, шул иҫәптән видеотеркәү сараларын ҡулланыу мәсьәләһен күтәрҙе. Ҡурҡыныс аварияла иҫән ҡалыусыларға медицина ярҙамы күрһәтелә. Бөгөн Ҡыуатов исемендәге Республика клиник дауаханаһына Әшә дауаханаһынан пенсионер Елена Бородина күсерелде. Автобусты бәрҙергән йөк машинаһы водителенә ҡарата енәйәт эше ҡуҙғатылған.\nБашҡортостанда ике бүлмәле фатир янған\nКисә, 27 февраль, Ишимбай ҡалаһының бер йортонда янғын сыҡҡан.\nБашҡортостанда ялған алкоголь һатыусы тотолған\nМәләүез ҡалаһында полиция хеҙмәткәрҙәре спритлы эсемлектәр менән һатыулаштырған 20 йәшлек егетте ҡулға алғандар.\n28 фев, 08:09\nБер нисә сәғәт элек М5 трассаһында микроавтобус менән йөк транспорты бәрелешеүе һөҙөмтәһендә 9 кешенең ғүмере өҙөлдө\nРеспубликаның юл хәрәкәте хәүефһеҙлеге дәүләт инспекцияһынан хәбәр итеүҙәренсә, киске сәғәт алтынсылар яртылар тирәһендә МАН менән «Мерседес Спринтер» бәрелешә. Билдәле булыуынса, автобус Өфөнән Усть-Катавҡа китеп барғанда аварияға тарый. Уның салонында 12 пассажир ултырған.Әле фажиғә урынында хәбәрсебеҙ Айнур Кәбиров эшләй. Ул һуңғы яңылыҡтар менән таныштыра.\nБөгөн иртән террорсылар «Өфө» халыҡ-ара аэропортында «Airbus A321» самолетын баҫып алды\nИлдең башҡалаһына осорға йыйынған һауа судноһы бортонда 46 пассажир һәм 6 экипаж ағзаһы була.\nСтәрлетамаҡта йәйәүлеләр үткәүелендә ҡатынды төкөгәндәр\nШаһиттар әйтеүенсә, ҡатын юлды светофорҙың йәшел төҫөнә үтеп барған булған. ГАЗель водителе йәйәүлене күрмәйенсә ҙур тиҙлектә төкөгән. Яфаланыусыны ашығыс ярҙам машинаһы алып киткән.\nБашҡортостанда фуралар ҡатнашлығындағы авария ике кешенең ғүмерен өҙгән\nБөгөн, 27 февраль, М5 трассаһында ике кеше һәләк булған. 13:47 фуралар төкөшкән.\n27 фев, 15:27


4 Август 2020, 16:29\n(“Күпер“ повесынан)Фронттан кемгә генә хат килһә лә, – ул бөтә ауылдыҡы. Уны күмәкләп уҡып, һәр һүҙенән ниндәй ҙә булһа ишара табырға тырышыу, һуғыш хәлдәрен асыҡлаусы йәшерен мәғәнәһен эҙләү Ҡуштирәк ҡатын-ҡыҙының ғәҙәтенә ингәйне.\nҠышҡы оҙон төндәрҙә берәй аулағыраҡ өйҙә кис ултырғандамы, йәйге эш ваҡытында ялға туҡталғандамы – төп әңгәмә яңы килгән хаттар тирәһендә ҡуйыра. Ҡат-ҡат уҡыуҙарына ҡарамай, йотлоғоп тыңлайҙар. Һалдат хатының күңел нескәртер ерҙәрендә үкһеп-үкһеп илашалар, берәй көлкөлө хәбәр килеп сыҡһа, һендәрә ҡатып көләләр. Һағыныу-һарғайыу йыры өҫтәлгән булһа, әйтеп тораһы ла юҡ, ул шунда уҡ ятҡа бикләп алына. Ҡәҙриә кеүек шаталағыраҡ холоҡлоһо, өҫтәүенә дан тотҡан йырсы ла булһа, һалдаттың ҡылыҡ-фиғеленә, хатта тауышына оҡшатып, әлеге йырҙы көйләргә лә керешә.\nӘллә ҡайҙағы Харьков ҡалаһының дошмандан әрселеүе ураҡсыларҙы уғата ярһытҡайны. Ул ҡаланың ҡайһы тирәләрәк булыуын, уны ҡотҡарыу фронт хәлдәренә ниндәйерәк йоғонто яһаясағын күбеһе белмәй белеүен. Ләкин барыбер ҡыуаныслы хәбәр, сөнки беҙҙең ғәскәр немецтарҙы баҫмалатып эҙәрлекләй, сиккә табан ҡыҫа. Был иһә ҡәһәрле һуғыштың аҙағы яҡынлашыуҙы хәбәр итә, яу кисеп йөрөгән ғәзиздәренең ҡайтырына өмөттө яңырта.


Өфөнөң «Динамо» стадионында көрәш буйынса Рәсәй чемпионаты үтәсәк\n8 Декабрь 2011, 13:41\n12-14 декабрҙә Өфөнөң «Динамо» спорт комплексында милли көрәш буйынса Рәсәй чемпионаты һәм беренселеге үтәсәк.\nЯрыштарға Рәсәй Федерацияһының 59 төбәгенән спортсылар саҡырылған, шулай уҡ Тажикстан һәм Үзбәкстан көрәшселәренең дә килеүе көтөлә.\nСараны асыу тантанаһы һәм ҡатнашыусылар парады 13 декабрҙә 12 сәғәттә башланасаҡ. 12:30 сәғәттә Башҡортостан Республикаһының йәштәр сәйәсәте һәм спорт министры ҡатнашлығында матбуғат конференцияһын үткәреү планлаштырыла.\nФинал ярыштары 14 декабрҙә буласаҡ.\nЯрыштар киләһе ауырлыҡ категориялары буйынса үтәсәк: егеттәр (16-19 йәш) - 50, 55, 60, 65, 70, 75, 80-гә тиклем, 80 килограмдан ашыу; өлкәндәр (19 йәштән өлкәнерәктәр) - 60, 65, 70, 75, 80, 85, 90, 100-гә тиклем, 100 килограмдан ашыу.


Йәшәгәндәр ти Рәсәйҙә дембелдәр. Тик был тормошта уларға\nбары тик Башҡортостандың Милли йәштәр театры сәхнәһендә генә осрашырға тура килгән. Ошо көндәрҙә был театрҙа Искәндәр Сакаевтың ҡуйыуында "Дембелдәр поезы" юлға сыҡты. К иләһе туҡталыш - октябрь айында. Милли йәштәр театры быйылғы миҙгелде ошондай ғәҙәти булмаған алым менән тамамланы һәм яңы миҙгелдең башын билдәләне.\nИскәндәр Сакаевтың Александр Архипов пьесаһы буйынса ҡуйған пьесаһы театрҙа "Өлкәндәр өсөн әкиәттәр" тип исемләнгән сәхнә эҙләнеүҙәренә арналған эксперименталь программаны аса. Ниһайәт, театрҙың кесе сәхнәһен йәш режиссерҙар тамашасылар менән бер ниндәй ҡаршылыҡһыҙ, күҙмә - күҙ осраша алған урынға әйләндереү идеяһы үҫеш ала.\nЫсынлап та, залда рампаның булмауы тамашасыларҙы ла спектаклдең бер өлөшөнә әйләндергәндәй. "Срочник" - һалдаттар һәм инвалид - контрактник ятҡан өс дауахана койкаһ ы тамашасы һәм Кавказда дауам иткән һуғыш араһына инеп ҡыҫыла. Был спектакль телеяңылыҡтарҙағы теүәллек менән кемдең ҡайҙа киткәнен, нимә эшләгәнен һанамауы менән дә ғәҙәти постановкаларҙан айырыла. Ул альтернатив проекттың бе р өлөшө кеүек. Мәктәп балалары өсөн ҡуйылған спектаклдәргә л ә, классик драматургияға ла ҡыҫылышы юҡ. "Гамлет" йәки "Дядя Ваняла" уйнау һәр актерҙың хыялы икәнлеге аңлашыла. Әммә Себерҙән армияға саҡырылып, военкомат ҡушыуы буйынса Веденолағы блокпостҡа ырғытылған егетте һүрәтләү ҙә еңел түгел.\nБиш минуттан дембель сержант Женя Селезнев һәм уның палаталаштары Тихон һәм Ивандың балаларса ябай хыялдары. Кисәге пэтэушниктың тормош фәлсәфәһе: Мәскәү - "фигня", иң м өһиме - араҡы һәм ҡатын - ҡыҙҙарға мөхәббәткә буталған ирҙәр\nӘгәр кинематограф бөгөн Рәсәйҙә булған ваҡиғаларҙы "Брат"\nһәм "Война" фильмдары аша сағылдырһа, театр ҡасандыр олаталары кеүек һуғыш тарафынан ҡаҡшатылған 20 - 30 йәшлек\nрәсәйлеләрҙең хроникаһын әле саҡ һүрәтләргә өйрәнә. Тик юҡҡ а ғына беҙҙең дәүерҙе мәғлүмәт заманы, тимәк ниндәйҙер кимәлдә виртуаль заман тип атамайҙар. Бына Искәндәр Сакаевтың "Дембелдәр поезы" ла мистикаға йүнәлде. "Шестое\nчувство", "Другие" һәм "Бойцовский клубта" ысынбарлыҡ һәм уйҙырманың бергә ҡушылыуын күҙәткәндәр спектакль аҙағына еңел һулаясаҡ.\n"Дембелдәр поезы" спектакле шул тиклем ғәҙәтилектән алыҫ, уның жанрын билдәләүе лә ауыр. Унда театрҙың башҡорт һәм рус\nтруппалары бергә уйнай. Бер нимә аңлашыла - ҡуйыусы режиссер Искәндәр Сакаевтың эксперименты барып сыҡты.\nРәссам - сценограф Альберт Нестеров, композитор - Лилиә Баярс, хореограф - Елена Горбунова, инженер - конструктор - Юрий Маркин. Ролдәрҙә актерҙар Игорь Панов, Салауат Нурисламов, Илмир Иҙрисов, Марат Ҡорбанғәлиев, Аида\nӘхмәтова, шулай уҡ Павел Ключников, Дмитрий Никоненко, Зөлфәр Әхмәтов, Линар Әхмәтвәлиев һәм Артур Хисамов.\nМилли йәштәр театрының ҙур сәхнәһендә миҙгел эсендә алты - ете спектакль ҡуйыла һәм һәр ваҡыт режиссерҙар новатор идеялары менән сығыш яһай тип әйтеүе ҡыйын. Кесе сәхнә бер нисә йыл элек ошо мәғәнәлә эксперименттар үткәреү урыны булараҡ уйланылғайны ла инде. Ул "Граф Нулин" спектакле менән асылғанын хәтерләйем. Һәм бына тағы яңы спектакль. Тәү ҡарашҡа уңышлы ғына. Яңы драматургия һәм режиссураға йүнәлтелгән альтернатив проект ике йылға иҫәпләнгән.


Спорт // Заманса биш төр ярыш\nЮбилей йылы аҙағына яҡынлаша. Республика үҙ ирке менән Рәсәйгә ҡушылыуының 450 йыллығын ҙур төҙөлөштәр менән билдәләне. Бөгөн республикабыҙҙың иң яҡшы спортсыларының береһе Рөстәм Сабирхузин менән әңгәмәлә (заманса биш төр ярыш) беҙ был теманы урап үтә алманыҡ.\n- Йыл аҙағына яҡынлашты. Уҙған 2006-2007 миҙгелендәге ҡыуаныстарығыҙ һәм үкенестәрегеҙҙе уҡыусылар менән дә уртаҡлашһағыҙ ине?\n- Ҡыуаныстар ҙа, үкенестәр ҙә етерлек булды. Ҡаҙаныш итеп, әлбиттә, Европа чемпионатында икенсе урынды иҫәпләйем. Ә август айында Берлинда донъя чемпионатында еңелеү бик ныҡ кәйефте ҡырҙы.\n- Рөстәм, хәҙер ҡыш, һәм һеҙҙең спорт төрө каникулға сыҡты. Ләкин, аңлауымса, бер аҙ ял иткәндән һуң һеҙ күптән инде күнекмәләргә тотонғанһығыҙ...\n- Эйе, ике аҙна ғына ҡатыным Елена һәм дүрт йәшлек улым Артур менән Төркиәлә ял иттек...\n- Ялда нимә менән шөғөлләндегеҙ? Шулай уҡ йөҙҙөгөҙ, йүгерҙегеҙ, атта йөрөнөгөҙмө?\n- Юҡ, Төркиәлә мин спорт менән бөтөнләй шөғөлләнмәҫкә тырыштым.\nОктябрь уртаһынан әҙерләнә башланыҡ. Ике аҙна Өфөлә эшләнек, һуңынан ноябрҙә 20 көнгә АҠШ-ҡа (Колорадо штатына) киттек. Йүгереү һәм йөҙөү - беҙҙең базабыҙ. Был төрҙәр менән берәр сәғәт шөғөлләндек. Ҡалған өс төр буйынса онотмау өсөн күнекмәләрҙе ҡабатлау ғына булды.\n- Унда Рәсәйҙең ҡатын-ҡыҙҙар йыйылма командаһы ла барҙымы?\n- Юҡ, ирҙәр генә.\n- АҠШ, тауҙар, ҡатын-ҡыҙҙарһыҙ ирҙәр. Был һеҙгә "Көмрө тау" ("Горбатая гора") фильмын хәтерләтмәйме?\n- Юҡ. Мин бындай күренештәргә ҡырҡа ҡаршымын.\n- Ә американдар нисек?\n- Моғайын, Задорновтың нисек американдарҙы тәнҡитләүен ишеткәнегеҙ барҙыр. Мин аҙым һайын һаулыҡ тураһында ҡысҡырған, ә үҙе гамбургер һәм чисбургер ашаған кешеләрҙең йәшәү рәүешен аңламайым. Башҡа дәғүәләрем дә бар. Тик унда яҡшы кешеләр ҙә бар, әлбиттә.\nУның ҡарауы, базала бөтә нәмә яҡшы эшләнеүе бик оҡшаны. Шөғөллән генә - бөтә шарттар ҙа бар. Тик тауҙың бик бейек, диңгеҙ кимәленән 2000 метр бейеклектә булыуы ҡатмарлылыҡ тыуҙыра.\n- Юбилей йылында "Аҡбуҙат" комплексында төҙөлгән яңы манеж нисек?\n- Төҙөлгән комплексҡа килгәндә - дәғүә юҡ. Ҡайһы бер ваҡ- төйәк етешһеҙлектәр бар икән, дөйөм фонда улар һиҙелмәй ҙә. 12 урынлыҡ бына тигән тир, атыу өсөн махсус ҡоролмалар, фехтование менән яҡшы зал. Бындай залда беҙ генә түгел, шпагасылар ҙа шөғөлләнә ала.\nАт манежын әйтеп тораһы ла юҡ! Ул халыҡ-ара стандарттар кимәлендә! Бөтәһе лә бар - япма, йылытыу...\nХәҙер теләп күнекмәләргә бараһың. Элек иҫке һыуыҡ манежға һыбай йөрөүгә кәрәк булғанға бара торғайным. Декабргә тиклем яңы манежда йылытыу булмаған. Ул саҡта күнекмәгә йөрөүселәрҙең барыһы ла һалҡын тейҙереп сирләгән, әммә мин ул ваҡытта бында булманым. Йылытыу биргәндәр ине - хәл бөтөнләй үҙгәрҙе. Ғөмүмән, был бүләктән беҙҙең шатлығыбыҙҙың сиге юҡ. Юбилейға ҡарата шул тиклем күп эштәр башҡарылған...\nМин тағы ла үҙ ҡарашымдан сығып һүҙ йөрөтәм инде. Беҙҙең үҙ базабыҙ бар. "Динамо"ла ике бассейн һәм йүгереү манежы бар. Төҙөлгән инфраструктураны, яңы юлдарҙы иҫәпкә алғанда, бер нөктәнән икенсеһенә тиҙ барып етергә мөмкин. Уңайлы.\nМәскәүҙә юлға бик күп ваҡыт китә. Ростов артыҡ ҙур ҡала булмаһа ла, унда ла йөрөүе ауыр. Ә бында ярты сәғәт эсендә барып етергә мөмкин. Рәсәйҙә сборҙарҙы күнегелгәнсә Ростовта һәм Мәскәүҙә түгел, ә тап Өфөлә үткәреү яҡшыраҡ булыр ине, тип иҫәпләйем.\n- Ә һеҙгә "Аҡбуҙат" үҙе нисек?\n- Бөтә "Аҡбуҙат"ты күрмәгәнмен әле, трибуналарының эсендә булмағанмын. Уның ҡарауы, байрам көнөндә саҡырыу буйынса яңы "Өфө-Арена"ла булдым.\n"Аҡбуҙат" комплексы тыштан ҡарағанда иҫ киткес матур. Мин күп ипподромдарҙы күрҙем, ләкин беҙҙеке - иң яҡшыларҙың береһе. Ул хатта Көнбайыштағы күп кенә ошондай уҡ ҡоролмаларҙан матурыраҡ.\n- Аттарҙы бик яҡшы беләһегеҙҙер, моғайын.\n- Дөрөҫөн әйтәм, юҡ. Беҙҙең специфика шундай - ярыштарҙа һәр ваҡыт төрлө аттарҙа йөрөргә тура килә, шуға күрә улар менән етди шөғөлләнергә тура килмәй. Ғөмүмән, мин кешеләрҙе яҡшы хәтерләйем, ә аттарҙы хәтерҙә ҡалдыра алмайым.


Хыялдарға һаҡһыҙ ҡағылһаң... » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Иман » Хыялдарға һаҡһыҙ ҡағылһаң...\nХыялдарға һаҡһыҙ ҡағылһаң... 19.01.2018 // Иман\n...Алтынсы класс уҡыусыларына киләсәктә кем булырға теләүҙәре хаҡында инша яҙырға ҡушылған. Балаларҙың береһе төнгә хәтлем ултырып, күңелендәге хыялын түкмәй-сәсмәй ҡағыҙға төшөргән. Ҙур ер алып, шунда иркен йорт һалырға, шәхси хужалығын алып барырға, өҫтәүенә ошонда уҡ халыҡҡа ял итеү урыны булдырырға хыялланған ул. Был эште нисек ойошторасағы, архитектура үҙенсәлектәре, тупраҡтың уңдырышлылығын арттырыу саралары, ат һарайын нисек төҙөү һ.б. хаҡында ихлас күңелдән ентекле бәйән иткән.\nИртәгәһенә малай иншаһын уҡытыусыға тапшырған. Өс көндән иһә дәфтәре үҙенә әйләнеп килгән. Асып ҡараһа, ҙур “икеле”... Өҫтәүенә уҡытыусы малайҙы бөтөн класс алдында әрләй башлаған: “Ер алам, иркен йорт төҙөйөм, имеш. Беләһеңме, бының өсөн күпме аҡса кәрәк! Уны ҡайҙан алырға уйлайһың? Ишле ғаиләнәнһең дәһә. Ҡыҫҡаһы, ундай хыялды онот. “Икеле”ңде төҙәтәм тиһәм, икенсе инша яҙып алып кил. Теләгең мөмкинлектәреңә тап килерлек булһын”.\n...Йылдар үткән. Шәхси биләмәһендәге матур тәбиғәттә ял итергә килгән кешеләргә ҡыуанып ҡарап ултырған хужа бер төркөм уҡыусыларҙы күреп, уларға табан юлланған. Шул саҡ бер баланың сағыу тауышы яңғыраған: “Киләсәктә минең дә ошондай ҙур биләмәм, аттарым буласаҡ! Бынауындай иркен өйҙә йәшәйәсәкмен! Биләмәмдә балалар өсөн лагерь ҙа асырмын!..” Яуап урынына ҡәнәғәтһеҙ уҫал тауыш ишетелгән: “Булмаҫтайҙы һөйләп торма! Көсөңдән килмәйәсәк!”\n– Ысынлап теләйһең икән, уйлағандарың һис шикһеҙ тормошҡа ашасаҡ! – тип йәһәт кенә теге малайҙың янына килеп, яурынына ҡулын һалған биләмә хужаһы. – Хыялһыҙ кеше – ҡанатһыҙ. Теләк-ниәтең көслө, изге булһа, Аллаһ бәрәкәтен бирә ул...


Тормош ул – көрәш » «Йәшлек» гәзите | Газета «Йәшлек»\nГазета "Йәшлек" » Яңылыҡтар архивы » Хәтер » Тормош ул – көрәш\n22.01.2016 Тормош ул – көрәш\n“Йәмғиәтебеҙҙәге кире күренештәргә битараф ҡала алмайым, ғүмерем буйы шуларға ҡаршы көрәшәм” .\nБилдәле тарихсы Марат Ҡолшәриповты Башҡортостан халҡы йәмәғәт эшмәкәре булараҡ та белә. Үткән быуаттың 90-сы йылдары башындағы ижтимағи эштәре «Урал» башҡорт халыҡ үҙәге менән бәйле булһа, артабан ул, Бөтә донъя башҡорттары ҡоролтайы башҡарма комитеты ағзаһы булараҡ, халҡыбыҙ мәнфәғәтенә хеҙмәт итте. Марат Мәхмүт улының ярайһы тура, бәлки, бер аҙ ҡәтғиерәк тә сығыштарын күптәр хуплап ҡабул итә. Ә инде уның тарихыбыҙ хаҡындағы хеҙмәттәре беҙҙең заманға һәм, әлбиттә, киләсәк быуындарға әһәмиәтле һәм ҙур баһаға лайыҡ.\nЯңы йыл башланып торған мәлдә ябай ауыл балаһынан тарих фәндәре докторы, профессор кимәленә еткән милләттәшебеҙ олпат юбилейын да ҡаршыланы. Ошо уңайҙан уның менән осрашып, бер нисә һорау ҙа бирҙек, бөгөнгөбөҙ хаҡында уй-фекерҙәрен дә тыңланыҡ.\n– Һуғыштан һуңғы ауыр йылдарҙа белем алыу еңел булмағанын өлкән быуын яҡшы белә. Атайһыҙ ҡалғандарға бигерәк тә. Шулай ҙа уҡыуға ынтылыш булғас, күптәр форсатын тапҡан, юғары белем дә алғандар. Һеҙ ҙә шулар рәтендә. Был тәңгәлдә, афарин, тиергә һәм һоҡланырға ғына ҡала. Ә ни өсөн тарихсы булырға ҡарар иттегеҙ?\n– Тарихты һайлауым юҡҡа ғына түгел, сөнки мәктәптә уҡығанда гуманитар йүнәлешкә ҡыҙыҡһыныуым көслө булды. Тарих минең иң яратҡан дәрестәремдең береһе ине. Әлбиттә, ботаника, география, химия фәндәре лә яҡын булды. Ә тарих күңелемде яуланы. Беҙҙең уҡыған осорҙа нимәһе айырылып торҙо – Башҡортостан тарихына иғтибар бөтөнләй булманы тиерлек. Был мине уйландырҙы. Нисек кенә булмаһын, тарихҡа ынтылдым. Үҙемә ҡәтғи ҡарар ҙа ҡуйҙым – тарих факультетына уҡырға инергә.\nУрта мәктәпте Ейәнсура районындағы Үрген ауылында тамамланым. Ул тирә-яҡта иң ҙур башҡорт мәктәбе ине. Уҡыуҙы тамамлағас та юғары уҡыу йортона барырға нишләптер йөрьәт итмәнем – әрме сафтарына юлландым. Өс йыл хәрби бурысты үтәгәндән һуң, ҡайтып, Башҡорт дәүләт университетына килеп имтихан бирҙем. Был 1963 йыл ине. Әйткәндәй, армияла курстарға ла йөрөгәйнем. Уҡырға индем. Тарих буйынса билет һорауҙарын һаман иҫләйем. Беренсе һорау Иван Грозный дәүере, опричнина хаҡында ине. Әҙерләнгәйнем, арыу һөйләнем. Ирек Аҡманов имтихан ала. Шартлатып яуап биреп ултырған миңә профессор һорау бирҙе: “Ә бына Башҡортостан тураһында нимә әйтә алаһың, Рәсәй дәүләтенә ҡасан ҡушылған, ниндәй шарттарҙа?..” Үрҙә әйттем инде, беҙ уҡығанда Башҡортостан тарихын өйрәтмәнеләр, шуға яҙа-йоҙа ишеткәнемде һөйләнем, Аҡ батшаға барғандар, тинем. Үҙем һиҙәм – яуап тулы түгел. “Дүртле” алып сыҡтым. Шунда бик сәмләндем. Ысынлап та, ниңә беҙҙең төйәк тарихы өйрәнелмәй? Тәүге семестрҙа уҡ бөтә имтихандарҙы тик “бишле”гә генә бирҙем. Шулай башланды минең ҙур тарихҡа табан юлым. Студент йылдары, аспирантура, докторлыҡ диссертацияһы…\n“Үҙгәртеп ҡороу йылдары яңы тикшеренеүҙәргә этәрҙе”\n– Һеҙ ХХ быуат башындағы башҡорт милли хәрәкәте тарихын ентекле өйрәнгәнһегеҙ, уның роле хаҡында яңы һығымталар яһағанһығыҙ.\n– Эйе. Мин кандидатлыҡ диссертацияһын “1775 – 1800 йылдарҙа Башҡортостанда царизм сәйәсәте” темаһына яҡлағайным. Ҡағиҙә булараҡ, докторлыҡ та ошо осорҙан ситкә китмәҫкә тейеш ине. Ләкин “Башҡорт милли хәрәкәте (1917 – 1921 йй.)” темаһын алдым. Был юҡҡа түгел, 90-сы йылдар ине, үҙгәртеп ҡороуҙар, рух күтәренкелеге, бойондороҡһоҙлоҡ яулауҙар, милли хәрәкәттәр барлыҡҡа килеү. Бына ошолар йоғонто яһаны.\nБығаса, беҙ студент саҡтарҙа, 60-сы йылдарҙа, унан һуң 80-се йылдарҙа ла әле, башҡорт милли хәрәкәте ул буржуаз хәрәкәт булған, уның башында милләтселәр торған, тигән идеология алып барылды. Зәки Вәлиди тураһында ла ыңғай һүҙ һөйләнмәне. Мин был фекер менән килешеп етмәй торғайным. Шуға тема бик ҡыҙыҡһындырҙы, һәм тәүәккәлләнем. Был ваҡытта үҙем дә ижтимағи ойошмаға йөрөй башлағайным, “Урал” башҡорт халыҡ үҙәге төҙөгән осор. Уны биш йыл дауамында – 1991 – 1996 йылдарҙа – етәкләнем дә. Был үҙәктең халҡыбыҙ өсөн ниндәй ҙур роль уйнағанын беләһегеҙ. Шул эшмәкәрлек менән параллель рәүештә докторлыҡ хеҙмәтемде яҙҙым. Өфө, Ырымбур, Мәскәү, Санкт-Петербург архивтарында мауығып эҙләндем. Өҫтәүенә, 90-сы йылдарҙа күп кенә фонд та асылды. Элек улар ябай уҡыусыға ла, белгестәр өсөн дә ябыҡ һаналды. Мин үҙем дә ике фондты асыуҙа ҡатнаштым.\nТарих шуны күрһәтте: башҡорт милли хәрәкәте демократик хәрәкәт булған, автономияны яулауға халыҡ үҙбилдәләнешкә булған хоҡуғын тормошҡа ашырыу өсөн күтәрелгән. Хәрәкәттә ҡатнашыусылар тулыһынса аҡланды. Улар бер ниндәй ҙә контрреволюционерҙар түгел, ә халыҡ мәнфәғәтен яҡлаған бөйөк шәхестәр булған, тигән һығымтаға килдек. Ысынында ла шулай. Хәҙер беләбеҙ бит: хәрәкәт эшмәкәрлегенә ҡаршы сығыусылар араһында үҙебеҙҙең милләттәштәр, бөгөн арҙаҡлы тип танылған милләттәштәр ҙә, булған. Йәнәһе, автономияны вәлидиҙәр түгел, ә улар төҙөгән. Был – беҙҙең үткән юл, тарих. Бына шуларҙың барыһын да өйрәнеп, асыҡлап, милли хәрәкәт активистарын реабилитациялап, докторлыҡ диссертацияһы яҡланым. Әхмәтзәки Вәлиди тураһында айырым хеҙмәттәр ҙә яҙҙым.\n– Үкенескә күрә, был шәхесебеҙгә ҡара яғыу дауам итә...\n– Уйҙырмалар бар. Ваҡыты-ваҡыты менән бөйөк ғалимдың исемен бысратырға маташалар. Имеш тә, Германияла фашистар менән бәйләнештә булған, поляк разведкаһында хеҙмәт иткән һ.б., һ.б. Беҙ был ҡара эшкә документтар менән дәлилләп яуап биреп торабыҙ. Айырыуса “Рен-ТВ” каналы мауыға. Уларҙың тапшырыуы ялғанға ҡоролған, мәғәнәһеҙ, нигеҙһеҙ, кемдеңдер заказын үтәүҙәре күренеп тора. Әле яңыраҡ, былтыр декабрь айында эфирға сыҡҡан тапшырыу өсөн судҡа ла бирергә һәм еңергә мөмкин ине. Йәмәғәт эшмәкәре Вәлиәхмәт Бәҙретдинов менән ҡаты ғына яуап бирҙек, матбуғатҡа ла тәҡдим иттек, тик уны баҫыусы булманы. Бындай күренештәргә ҡаршы көрәшергә, битараф ҡалмаҫҡа кәрәк.\nӘ 1917 йылдарҙағы башҡорт милли хәрәкәте тарихын тағы ла ентеклерәк өйрәнеү зарур. Бәхәсле аспекттары ла күп. Ул башҡа милли хәрәкәттәрҙән айырылып тора. Ҡыҫҡаһы, йәш тарихсыларға эш етерлек.\n– 90-сы йылдарҙағы милли хәрәкәткә килгәндә, бөгөн улар ҙа алыҫ тарихта ҡалған һымаҡ...\n– Ул осорҙа беҙ күп эш башҡарҙыҡ. “Урал” башҡорт халыҡ үҙәге, Башҡорт йәштәре иттифағы эшмәкәрлеген атап үтмәй булмай. Йәштәр менән берлектә байтаҡ акция үткәрә инек. “Аҡ тирмә” мәҙәни үҙәге, ҡатын-ҡыҙҙар ойошмаһы гөрләп эшләне. Дөйөм алғанда, бер төптән эшләнек, тиергә була. Суверенитет тураһында дәүләт декларацияһы ҡабул иткәндә, мәҫәлән, бергә ҙур митинг ойошторҙоҡ. Ул саҡтарҙа бер-беребеҙгә таянып эш итеү тигән нәмә бар ине. Хәҙер, ҡыҙғанысҡа ҡаршы, милли хәрәкәт һүлпәнләнде. Уның төрлө сәбәптәре бар. Быға финанс мәсьәләһе лә инә. Ул бәкәлгә ныҡ һуға. Хатта бәләкәй бүлмәне ҡуртымға алыу ҙа ауыр. Көслө бағыусылар ҙа юҡ. Миҫалға күрше республиканы ғына алайыҡ – “Татнефть” Татар милли конгресын үҙ ҡарамағына алған, милли ойошма өсөн айырым бер һарай бар. Мөмкинлек булғанда эшләүе лә рәхәт.\nУнан килеп, милли ойошма әҙерәк кенә оппозицияла булмаһа, ул үҙенең функцияһын башҡара алмай. Тик “ҡушҡанса” ғына эшләһә, халыҡ ышанысынан да төшөп ҡала. Шунан китә лә инде һүлпәнлек. Ижтимағи ойошмаларҙы сәйәсәттән алыҫыраҡ итергә тырышыу дөрөҫ түгел.\nБашҡортостандың барлыҡҡа килеүенә бәйле ҙур тарихи даталарға иғтибар юғыраҡ. Былтыр Әхмәтзәки Вәлиди Туған, Шәйехзада Бабич кеүек милләттәштәрҙең тыуыуының “түңәрәк даталары” булды. Шаулап үткәрҙекме? Халыҡҡа еткерҙекме? Минеңсә, хөкүмәт кимәлендә ойоштороу етмәне. Шундай күренештәр мине борсой. Билдәле шәхестәребеҙҙе етерлек ҡәҙерләмәйбеҙ.\n“Халыҡты ла “ишетергә” кәрәк”\n– Ғөмүмән, бөгөн донъяла хәл ҡатмарлы. Халыҡ-ара мөнәсәбәттәр ҙә киҫкен. Күреп тораһығыҙ – Украинала нимә бара, Сүриәлә, Европала ла тыныслыҡ юғалды. Төркиә менән ара һыуынды. Иҡтисади хәл-торош тураһында әйтергә лә түгел. Нефткә хаҡ төшә. Ошо глобаль ваҡиғалар янында милли республикаларға ҡағылышлы мәсьәләләр ҙә юҡ түгел. Төбәктең юғары вазифалы шәхесе атамаһы үҙгәртелеүе лә (Президент Татарстанда ғына ҡалды), Конституцияларҙағы үҙгәрештәр ҙә, олигархия “сәскә атыуы” ла – яҡын тарихта булған хәлдәр. Ерҙең, урмандың хужалары ла алмашынды. Халыҡ файҙаһына түгел, әлбиттә.\n– Шул уҡ ваҡытта халыҡ үҙенә бирелгән мөмкинлек менән дә файҙалана алмай. Ер пайҙары бүленгәйне...\n– Әгәр ҙә пай бирелгән икән, ерҙе тейешенсә тотонорға тейешһең. Кешенең мөмкинлеге бармы? Һәр кем ерен һөрә, сәсә, йыя аламы? Ҡуртымға биреп, файҙаһын күрә алырлыҡ колхоздар ҙа бөтә ерҙә юҡ бит.\n– Был таныш күренеш. Батша Рәсәйендә лә шулай булған. “Крепостное право” осорон күҙ уңында тотам. Хоҡуҡһыҙ крәҫтиәндәрҙе азат иттеләр, ер бүлделәр. Әммә крәҫтиәндең барыһы ла бынан файҙа күрә алманы.\nБөгөн бәғзеләр тырыша ул. Алыҫ Себергә эш эҙләп сығып китеүселәр ҙә әҙ түгел. Ябай халыҡҡа шарттар бөттө. Кешеләр кредит һаҙлығына бата бара. Ерҙәрен юғалтыуға аптырарға түгелдер.\nМин 90-сы йылдарҙа уҡ яҙып сыҡҡайным – беҙҙең Рәсәйҙә ҡабаттан крепостное право барлыҡҡа килеүе мөмкин, тип. Был – ысынбарлыҡтағы хәүеф. Олигархтар күбәйеүе ысын түгелме ни? Уйландыра...\nӘ хаҡтарҙың бер туҡтауһыҙ үҫеүен алайыҡ. ЖКХ – торлаҡ-коммуналь хужалыҡ – проблемалары халыҡтың асыуын ҡабарта. Ябай пенсионерҙың шул түләүҙәргә көсө етәме? Халыҡ көрәшә алмай, үҙенең хоҡуҡтарын белмәй. Беҙҙә битарафтар күп. Ауыҙ асып һүҙ әйтергә форсат юҡ.\nҠулайлаштырыу процесы ла, уңайлылыҡтан бигерәк, проблемалар килтерә. Беҙҙең илдә шундай дөрөҫ юғары белем алыу системаһы бар ине, ул емерелде. Мәғарифта күберәк ҡағыҙ тултырып, отчет биреү менән шөғөлләнеү күҙәтелә. Оптимизация – матур һүҙ, тик халыҡҡа башҡасараҡ күренә. Уны, ҡыҫҡартыу тип, хәүефләнеп ҡабул итәбеҙ. Йәштәр уҡырға ынтыла, тик ауылдарҙа БДИ һөҙөмтәләре икенсерәк. Шуға күрәлер ҙә башҡорт студенттарының һаны ла кәмене. Ошо ҡулайлаштырыу ҙа милли мәсьәләгә барып төртөлә. Ҡайҙа мәктәптәр күберәк ябыла? Беҙҙең ауылдарҙа.\n– Ә тормошто нисек яҡшыртырға һуң?\n– Көрсөккә килеп терәлдек. Ниндәйҙер үҙгәреш булырға тейеш. Юҡ, ниндәйҙер күтәрелештәргә саҡырмайым. Битарафлыҡ кәрәкмәй. Барыһы ла яҡшы, тип үҙ-үҙебеҙҙе алдау ҙа дөрөҫ түгел. Милли телевидениеның, матбуғаттың халыҡ өсөн әһәмиәте, һүҙе булырға тейеш. Проблемаларҙы күтәрә белергә кәрәк. Йәмғиәттәге кире, йүнһеҙ күренештәргә үҙ ҡарашымды белдермәйенсә ҡала алмайым. Тормош ул – көрәш. Мин һаман көрәшеүемде дауам итәм.\nМарат Мәхмүт улы Ҡолшәрипов – башҡорт тарихсыһы һәм йәмәғәт эшмәкәре, тарих фәндәре докторы (1998), профессор (2000), Башҡортостан Республикаһының атҡаҙанған фән эшмәкәре (2001), Салауат Юлаев ордены кавалеры (2009).\nМарат Ҡолшәрипов 1941 йылдың 7 ғинуарында Күгәрсен районының Ерекле ауылында тыуған.\nЯҙмышы 1967 йылдан алып Башҡорт дәүләт университеты менән бәйле – тәүҙә унда уҡып сыға һәм 1971 йылдан ошонда эшләй. 1999 – 2011 йылдарҙа – тарих факультеты деканы. 2007 йылдан – БР тарихы һәм этнология кафедраһы мөдире.\n300-ҙән ашыу ғилми хеҙмәт авторы. Уның тикшеренеүҙәре Башҡорт милли хәрәкәте, башҡорт ғәскәре, ХХ быуаттағы Башҡортостан тарихына, милли-дәүләт ҡоролошо проблемаларына арналған.\n1991 – 1996 йылдарҙа – “Урал” башҡорт халыҡ үҙәге рәйесе.\nПрофессор йәш ғалимдар әҙерләүгә ҙур өлөш индерә. Тиҫтәнән ашыу аспиранты кандидатлыҡ диссертацияһын яҡлаған, ғилми эш менән әүҙем шөғөлләнәләр.


«Көндәлек» - мәғариф темаһына арналған, аң-белемгә әйҙәүсе, мәктәп йылдары хаҡында яҡты хәтирәләр уятыусы өр-яңы тапшырыу. «Көндәлек»тә райондар башҡорт телен һәм мәҙәниәтен белеүҙә ярыша! Төрлө йәштәге, төрлө һөнәр эйәләренән йыйылған класта республикала киң билдәле шәхестәр ҙә була. Алып барыусы Фәрхәт Ғәйнетдинов - заман менән бергә атлаған йәш педагог ролендә.\nБашҡортостан юлдаш телевидениеһында һәр шәмбе һайын иртәнге сәғәт 9-ҙа «Көндәлек» тапшырыуын ҡарағыҙ.


Бөгөн Мифтахетдин Аҡмулла исемендәге Башҡорт дәүләт педагогия университетында татар теленән диктант яҙыу акцияһы үтте. Яҙма эштә төрлө быуын вәкилдәре ҡатнашты. Улар яҙыусы Әмирхан Йәникиҙең "Еҙ ҡыңғырау" әҫәренән диктант яҙҙы. Һәр ҡатнашыусыға махсус сер\nЯҙма эштә төрлө быуын вәкилдәре ҡатнашты. Улар яҙыусы Әмирхан Йәникиҙең «Еҙ ҡыңғырау» әҫәренән диктант яҙҙы. Һәр ҡатнашыусыға махсус сертификат тапшырылды.


Балтас мәҙәниәт һарайында тантаналы шарттарҙа театр йылы асылды - Bash.News\nБалтас мәҙәниәт һарайында тантаналы шарттарҙа театр йылы асылды\nБалтас мәҙәниәт һарайында тантаналы шарттарҙа театр йылы асылды https://bash.news/news/88759_baltas_mnit_arajynda_tantanaly_sharttara_teatr_jyly_asyldy\n25 ғин 2019, 21:19\nТамашасы иғтибарына урындағы коллективтың сығышынан тыш, Өфөнөң "Нур" татар дәүләт театры актерҙары ҡуйған Туфан Миңнуллиндың "Алты ҡыҙға бер кейәү" спектакле тәҡдим ителде. Ижади коллективтар бер сәхнәлә осрашып, тәжрибә уртаҡлашты, театр йылында көтөлгән яңы премьералар тураһында фекер алышты.\nМәҙәниәт һарайы, ғәҙәттәгесә, халыҡ менән шығырым тулы. Әммә бөгөнгө тамашаға килгән олоһо ла, кесеһе лә, "бәхетле"билет эләктергән. Балтаста театр йылын асыу тантанаһы юғары кимәлдә ойошторолдо. Баш ҡала, урындағы коллектив актерҙары береһенән-береһе сағыу сәхнә әҫәрҙәре менән сығыш яһап, тамашасыны рухи яҡтан байытты.\nМиңленур Сәйетова-Ғиззәтуллина, Башҡортостандың атҡаҙанған артисы: “Яңыраҡ ҡына Ҡазандан ҡайтып төштөк, быйыл республика буйлап тәүге гастролебеҙ Балтас районында”.\nРушат Мөҙәрисов, Башҡортостандың атҡаҙанған артисы: “Спектаклдәр һәр бер кешегә фәһем бирергә тейеш. Концерттар ҙа шулай уҡ. Халыҡ театрға һыуһаған. Бөгөнгө тамашала зал туп-тулы, шөкөр, алҡышлап ҡаршы алдылар”.\n"Нур" театры "Алты ҡыҙға бер кейәү" лирик комедияһын тәҡдим итте. Сәхнә әҫәре ҡатын-ҡыҙ бәхете тураһында. Сағыу ролдәрҙең береһен башҡарған Лиана Хәйертдинова сығышы менән Балтастан. Уның өсөн яҡташтары алдында уйнау - ҙур яуаплылыҡ.\nЛиана Хәйертдинова, Башҡортостандың атҡаҙанған артисы: “Ныҡ тулҡынланам. Беҙ районға йыл һайын ҡайтырға тырышабыҙ. Былтыр Наил Ғәйетбайҙың "Балкондан төшкән мөхәббәт" тамашаһын ҡуйғайныҡ, яҡшы үтте. Быйыл да уңышлы уҙыр, тип ышанам”.\nБөгөн Балтас районында өс халыҡ театры эшләп килә. Бынан тыш тиҫтәнән ашыу ололар һәм балалар коллективы иҫәпләнә. Шуға ла "Тамаша" республика халыҡ театрҙары фестиваленең тап ошо төбәктә үтеүе осраҡлы түгел.\nКамилә Халиҡова, Балтас районының "Балҡыш" халыҡ театры режиссеры: “Театр ул - матурлыҡ, мөхәббәт, күңелдән сыҡҡан эскерһеҙ һүҙҙәр. Туҡай әйткәнсе, театр яҡтылыҡҡа илтә. Сәхнәгә тағы ла балалар театрҙары сығыр тип ышанабыҙ. Театр йылын ҙур пландар менән көтәбеҙ”.\nТеатр йылы Балтаста мәҙәни сараларға бай булмаҡсы. Йыл дауамында сәнғәт һөйөүселәр райондың һәр ауыл биләмәһе үҙешмәкәр коллективының сығыштарын ҡарай аласаҡ.\nАвторҙар: Ләйсән Хәмитова, Фәниә Юланова.\n22:02, 15 ноя\nӨфөлә уҡырға тәҡдим ителгән 100 әҫәр исемлегенең презентацияһы үтте\n22:32, 14 ноя\nӨфөлә төрлө милләт ҡыҙҙары араһында матурлыҡ конкурсы үтә\n18:19, 14 ноя


Күсеүҙә – ярҙам » Башҡортостан гәзите | Газета Башкортостан на башкирском языке\nБашҡортостан гәзите » Йәмғиәт » Күсеүҙә – ярҙам\nКүсеүҙә – ярҙам 05.06.2018 // Йәмғиәт\nБер йыл эсендә Рәсәйгә 120 мең кеше күсеп килгән. Сит тарафтарҙа йәшәгән ватандаштарҙың илебеҙгә үҙ теләге менән күсеп ҡайтыуына булышлыҡ иткән дәүләт программаһы һөҙөмтәле эшләй, унда дәүләтебеҙҙең 66 төбәге ҡатнаша.\nКүсеп килеүселәрҙең күпселеге Бойондороҡһоҙ Дәүләттәр Берләшмәһенән. Улар, нигеҙҙә, Үҙәк, Себер, Урал һәм Волга буйы федераль округтарындағы ҡала һәм ауылдарҙы һайлай. Алдынғылар иҫәбендә – Калининград өлкәһе. Унда программа, пилот проекты булараҡ, 2007 йылда уҡ тормошҡа ашырыла башлаған, ун йыл эсендә төбәккә 10 меңдән ашыу кеше күсеп килгән.\nПрограмма йылдан-йыл камиллаштырыла. Мәҫәлән, никах тарҡалған һәм яңынан уға ингән осраҡта программала ҡатнашыусының статусы һаҡланыу; Украина һәм Белоруссия граждандарынан Рәсәй гражданлығын биреү өсөн рус теленән мотлаҡ имтихан алмау; Рәсәйҙә йәшәү мөмкинлеген срокһыҙға әүерелдереү һәм башҡалар.


Йонос һыу аҫтына китергә мөмкин\n30 Июль 2018, 17:58\nӘй йылғаһы үҙәнен үҙгәртә. Һуңғы биш йылда һөҙәк яр өс ҡатлы текә ярға әйләнде һәм ауыл кешеләренең йорт-ҡураларына ныҡ яҡынайҙы. Урындағы халыҡ тауыш күтәрә, ә ҡай берәүҙәр ҡурҡышынан хатта өйҙәрен ташлап китә.\nКүҙ алдында аяҡ аҫтындағы ер китә. Бер-ике йыл элек кенә бында 20 сутыйлыҡ баҡса ине, ә хәҙер һөрөлгән ер урынында – текә яр. Вил Байрамғәлин төндәрен ер китеүен ишетеүе тураһында әйтә:\n- Төндәрен өйҙә булғанда нисек итеп яр емерелеп төшкәне ишетелә. Быйыл яр биш метрлап яҡыныраҡ килде. Ҡойма ҡуйырға тура килде. Бәләкәй бала йүгереп йөрөй, ҡурҡыныс.\nӨс ҡатлы йорт бейеклегендәге яр торлаҡ йорттарҙың артында уҡ барлыҡҡа килде. 10-лаған йорт хәүеф зонаһында. Шулай уҡ йыш ҡына бында малдар төшөп китә.\nИҙрис Хафизовҡа ҡоймаһын өйөнә яҡынайтҡандан-яҡынайтырға тура килә. Йыл һайын бында уртаса биш метрға тиклем ер китә.\n– 10 йылдан мине йыуып алып китәсәген һиҙеп торам. Был хәҡиҡәт. Элек был яр тәпәш була торғайны. Хәҙер йылдан-йыл китә бара. Оҙаҡламай өйгә килеп етәсәк, – ти ул.\nӘй үҙәнендәге үҙгәрештәр әле үткән быуаттың 70-се йылдарында уҡ башлан-ғайны. Бөтә ошо йылдар эсендә һыу әкренләп кенә, ләкин ысынлап тороп кәртә-ҡураға яҡынлашты.\nЙонос ауыл советы башлығы Рәүеф Ниғмәтуллин да ярҙың емерелеүенә борсола:\n– Кешеләр күсеп китә. Ҡалған халыҡ – нигеҙҙә, пенсионерҙар. Яҡынса 10 өй эләгә. Уларға ҡайҙалыр күсенеп, өй һалыуы ауыр.\nЧиновниктар һүҙҙәренсә, Әй йылғаһы Силәбе өлкәһенән башланғанлыҡтан, аҡсаны федераль бюджеттан бүлһәләр генә һыу үҙәнен үҙгәртеү йәки ярҙарҙы нығытыу мөмкин буласаҡ. Күп миллиардлы капитал һалыу урындағы властың да, республиканың да хәленән килерлек түгел. Ә әлегә, мәсьәлә хәл ителгәнсе, ауыл хал-ҡына тәбиғәттең миһырбанлылығына өмөтләнәһе генә ҡала.\n(“БЮТ” телеканалы мәғлүмәте).\nШуның менән бергә\nӘй йылғаһының яр һыҙаты һуңғы бер нисә йылда емерелә. Айырыуса Ғүмәр, Яңы Мишәр, Йонос, Тимерәк, Яңы Яуыш һәм Иҫке Мишәр ауылдарына ошо ҡурҡыныс янай.\nАртабанғы һыу эрозияһын булдырмау һәм халыҡҡа экологик уңайлы йәшәү шарттарын тәьмин итеүсе торошҡа тиклем экологик реабилитациялау маҡсатында Әй йылғаһы ярҙарының йыуылыуын булдырмау сараларын күрергә, йәғни үҙән көйләүсе эштәр (Әй йылғаһының айырым участкаларын туралау, элекке үҙәндәрен ләмдән һәм ҡыуаҡлыҡтарҙан таҙартыу) башҡарырға кәрәк.\nБыл мәсьәлә буйынса район граждандары бер нисә тапҡыр республика Башлығына, Рәсәй Федерацияһы Президентына һәм район хакимиәтенә мөрәжәғәт итте.\nОшо йылдың майында БР Гидротехник ҡорамалдарҙы эксплуатациялау идаралығының баш технологы, район хакимиәте вәкилдәре һәм ауыл биләмәләре башлыҡтары менән берлектә үрҙә телгә алынған ауылдарҙа Әй йылғаһы ярҙары тикшерелде.\nОшо сараларҙы бойомға ашырыу өсөн йылға ике тармаҡлы булған Ғүмәр ауылының төньяҡ ситендә уң тармаҡты ләм һәм ҡыуаҡлыҡтарҙан таҙартып, ағымға йүнәлеш биреүсе дамба (шпора) яһап, уны һул тармаҡҡа йүнәлтергә. Таҙартырға тейешле оҙонлоҡ 100-150 м; Яңы Мишәр ауылы эргәһендә йылға ике тармаҡҡа бүленгән ерҙә ағымға йүнәлеш биреүсе дамба (шпора) яһап, йылғаға һул тармаҡ буйынса йүнәлеш бирергә; Йонос һәм Тимерәк ауылдарын һаҡлау өсөн йылға үҙәнен турайтырға тәҡдим ителә (1-1,2 м); Яңы Яуыш ауылы эргәһендә һул ярҙы таш өйөмдәре менән нығытып ҡуйырға (200-300 м); Иҫке Мишәр эргәһендә йылға ярының йыуылыуы ауылдың яртыһына ҡурҡыныс тыуҙыра – хәүефле участканы таштар менән нығытырға, ә йылғаны элекке үҙәненә йүнәлтергә кәңәш ителә (600-700 м).


Йәрмәкәй районында яңы етәксе // Сәйәсәт | новости башинформ.рф\nЙәрмәкәй районында яңы етәксе\n9:00, 15 октября 2010 Сәйәсәт\nКисә Йәрмәкәй районы Советы ултырышында район хакимиәте башлығы итеп контракт буйынса Ғафуан Шәйхетдинов тәғәйенләнде. Был вазифаға ул конкурс һөҙөмтәләре буйынса ҡуйылды.\nҒафуан Мадияр улы Шәйхетдинов 1962 йылда Нуриман районының Сатлыҡ ауылында тыуған.\nБашҡортостан ауыл хужалығы институтын һәм БР Президенты ҡарамағындағы Башҡортостан дәүләт хеҙмәте һәм идара итеү академияһын тамамлаған.\nТөрлө йылдарҙа Өфө моторҙар эшләү берекмәһендә токарь, «Иглин» совхозында эшсе, Куйбышев тимер юлының Черниковка станцияһында поездар төҙөүсе ярҙамсыһының уҡыусыһы, «Алатыр» совхозының малсылыҡ комплексында оператор булып эшләй.\nБер нисә йыл дауамында ВЛКСМ-дың Иглин район комитеты инструкторы, беренсе һәм икенсе секретары була.\nАртабан «Башҡорт» производство берекмәһендә һәм Иглин районы хакимиәтендә лә эшләй.\n«Башсельстрой» акционерҙар йәмғиәтенең «Төҙөлөш материалдары» магазины директоры, «Иглин май заводы» асыҡ акционерҙар йәмғиәтенең генераль директоры, Өфөнөң Калинин районы «Трал» муниципаль унитар предприятиеһының ярҙамсы хужалығы директоры, хакимиәт башлығы урынбаҫары, Башҡортостандың баш ҡалаһының Совет районы хакимиәтендә территориялар һәм кадрҙар менән эшләү идараһы начальнигы була.\nҺуңғы өс йылда Башҡортостан Президенты Хакимиәтенең Территориялар менән эшләү, кадрҙар тәьминәте һәм дәүләт наградалары идараһының территориялар менән эшләү бүлеге советнигы, баш консультанты булып эшләй.\nХәтерегеҙгә төшөрәбеҙ, Йәрмәкәй районының элекке башлығы Дифғәт Хантимеров ҙур янъялдан һуң республика Президенты Рөстәм Хәмитов талабы буйынса биләгән вазифаһынан бушатылды.


Өфөлә төҙөлөштә эшселәр һәләк булыу осрағы буйынса енәйәт эше асылды\nРәсәй Тәфтиш комитетының Башҡортостан идаралығы ойошмала хәүефһеҙлек ҡағиҙәләре үтәлмәүен билдәләй.\nҒәҙәттән тыш хәл кисә, баш ҡаланың Затон биҫтәһендә теркәлде. Шмидт урамындағы яңы йорттоң фасадын биҙәгәндә 5 эшсе бәләгә тарый. Уларҙың дүртәүһе күтәргес өҙөлөп, 7-се ҡат бейеклектән ҡолай, берәүһе йорт тәҙрәһенә тотоноп өлгөрә. Ике ир һәм бер ҡатын тиҙ ярҙам машинаһы килеп етмәҫ элек ваҡиға урынында йән бирә. Табиптар дүртенсе эшсене лә ҡотҡара алмай. Ваҡиға буйынса тикшереү бара. Хоҡуҡ һаҡлау органдары ғәҙәттән тыш хәлдең сәбәптәрен асыҡлау өсөн күтәреү механизмын һәм металлдан эшләнгән тростарҙы тартып алған.\nСветлана Абрамова, Рәсәй тәфтиш комитеты Башҡортостан идаралығы етәксеһенең өлкән ярҙамсыһы: «Тәфтишселәр енәйәт сәбәптәрен һәм уға ҡағылышлы кешеләрҙең шәхестәрен асыҡлау буйынса тикшереү алып бара. Ваҡиға урынында тикшереү уҙғарылды. Суд-медицина һәм техник экспертиза үткәреү тәғәйенләнгән. Енәйәт эшен асыҡлау дауам итә».


Телгә һөйөүҙе бәләкәйҙән тәрбиәләргә кәрәк | ГТРК «Башкортостан» — Новости Уфы и РБ\n02 декабря 2019 — 23:21 ГТРК «Башкортостан»\nҒаиләлә, балалар баҡсаһында. Өфөлә башҡорт мөхитендәге мәктәпкәсә учреждениеларға ихтыяж ҙур. Ошо көндәрҙә Дим биҫтәһендәге Аҡбуҙат балалар баҡсаһында ясли төркөмө асылды. 20 урынға 40 ғариза, теләүселәр тағы сиратта.\nЙәш әсә Елена Борисова ҡыҙының яңы балалар баҡсаһына йөрөүенә ҡыуанып бөтә алмай. Ике йәшлек Виктория ҡатнаш ғаиләлә тыуһа ла, рус телен генә яҡшы белә. Өйҙә бер телдә генә һөйләшкәнлектән, милли мөхит етешмәй, ти әсәһе. Өфөнөң Дим районындағы “Аҡбуҙат” балалар баҡсаһы үҙенең иркен, таҙа һәм башҡорт теле сифаттарын һаҡлап ҡалыуы менән йәлеп итә. Бында бөтәһе 12 төркөм эшләй. Мәктәпкәсә белем биреү учреждениеһы көндән-көн тиерлек сәскә ата тиһәк бер ҙә хата булмаҫ. Быйыл балалар баҡсаһында йәш ярымдан алып өс йәшкәсә тиклемге кескәйҙәр өсөн ясли төркөмө үҙ ишектәрен асты.\nХәҙер сабый тәрбиәләгән ата-әсәләрҙең иртә эшкә сығырға теләгәндәре бер кемгә лә сер түгел. Әммә бәләкәй баланы ҡалдырыу мәсьәләһе киҫкен тора. Ясли төркөмөнә йөрөйәсәк балалар бында үҙҙәрен яҡшы тоясаҡ, тип билдәләй хеҙмәткәрҙәр.\nТантанаға килгән ата-әсәләргә өлкән төркөм балалары концерт номерҙары менән сығыш яһаны. Ясли төркөмөнә килеүсе сабыйҙар сара ваҡытында уҡ үҙ һәләттәрен күрһәтеп концерт номерҙарына ҡушылды. Концерт ҡарағандан һуң, ата-әсәләр бүлмә менән яҡындан танышты.\nКесе төркөмгә йөрөйәсәк егерме баланың йоҡо бүлмәһе иркен һәм йылы, матур карауаттар менән йыһазландырылған. Ҡом менән уйнай торған махсус йорт, бәләкәй генә өҫтәл, ултырғыстар- барыһы ла бәләкәстәр өсөн.\nБыл төркөмдә кескәйҙәр өсөн бөтә мөмкинлектәр булдырылған. Уйынсыҡтар уйнауҙан тыш, улар проектор аша төрлө йәнһүрәт ҡарай ала. Бының өсөн көн һайын ун минут ваҡыт бүленә.\nАта-әсәләр тәрбиәселәрҙең ихласлығынан тыш, хәүефһеҙлек талаптарының теүәл үтәлеүенә лә ҡыуана. Бынан алда кескәйҙәрҙе ата-әсәләр бер–ике сәғәткә генә ҡалдырған. Әлбиттә, тәүҙә уларға өйрәнеп китеүе ауырыраҡ ине, тип билдәләй балалар баҡсаһы мөдире. “Демография” милли проектын бойомға ашырыу сиктәрендә ясли төркөмдәрен булдырыуға һәр балаға бюджеттан 175 мең һум иҫәбенән аҡса бүленгән. Ата-әсәләргә ярҙам күрһәтеү-проектың төп маҡсаты.\nБыл аҙнала иһә Дим районында урынлашҡан 328-се балалар баҡсаһында ла ясли төркөмөнөң асылыуы көтөлә. Файҙаланыуға тапшырыласаҡ 252-се мәктәпкәсә учреждениеның да кескәйҙәр төркөмө буласаҡ.


Башҡортостандың баш ҡалаһында бензин ҡиммәтләнгән. Өфөлә «Башнефть» компанияһының яғыулыҡ ҡойоу станцияларында Atum-92 маркалы бензиндың бер литры — 42,40 һум, Atum-95 — 45 һум 05 тин, АИ-92 — 42,10 һум, дизель яғыулығы 46 һум 50 тин тора.Һуңғы тапҡыр хаҡ 2020 йылың ғинуар башында артҡайны.\nБашҡортостандың баш ҡалаһында бензин ҡиммәтләнгән. Өфөлә «Башнефть» компанияһының яғыулыҡ ҡойоу станцияларында Atum-92 маркалы бензиндың бер литры — 42,40 һум, Atum-95 — 45 һум 05 тин, АИ-92 — 42,10 һум, дизель яғыулығы 46 һум 50 тин тора.\nҺуңғы тапҡыр хаҡ 2020 йылың ғинуар башында артҡайны.


"Тыуған яҡтан илһам алам" » «Йәшлек» гәзите | Газета «Йәшлек» | Официальный сайт газеты Йэшлек\nГазета "Йәшлек" » Мәҙәниәт һәм сәнғәт » "Тыуған яҡтан илһам алам"\n26.03.2011 "Тыуған яҡтан илһам алам"\nТанылған йырсы, Өфө «Нур» татар дәүләт театры артисы Дамира Сәйетова эстрада күгендә «Кил һин, һөйөү», «Эҙләнем – табалманым» йырҙары аша билдәлелек яулағайны. Үҙенсәлекле сағыу, моңло тауышы менән үҙенең тамашасыһын тапҡан Илеш һандуғасы әле лә эҙләнеүҙәр юлында, илһамланып ижад итә, яңынан-яңы альбомдар яҙҙыра. «Йәшлек» гәзитенә ҡунаҡҡа саҡырып, йырсы менән уның нисек сәнғәткә килеүе, театрҙағы эше, киләсәккә ижади пландары тураһында әңгәмә ҡорҙоҡ.\n– Дамира, һине беҙ «Нәүрүз гүзәле – 98» конкурсы еңеүсеһе, «Туған тел» татар йыры конкурсы лауреаты булараҡ беләбеҙ. Сәхнәгә килеүең нисегерәк булды?\n– ҡәҙерле кешеләрем – әсәйем Дәнфиә менән атайым Рәсих тә сәнғәткә ғашиҡ кешеләр ине. Икеһе лә иҫ киткес моңло итеп йырлай торғайны. Беҙ, ағайҙарым Кәүсәр, Алмас та, ошо мөхиттә тәрбиәләнеп үҫтек. Өйҙә табын ойошторалар икән, был сараның төп әртисемен – мине йырлаталар, бейетәләр. Мәктәп йылдарында бер мәҙәни сара ла минең ҡатнашлығымдан тыш үтмәй торғайны. Үҙебеҙҙең ауылда туғыҙынсы синыфты тамамлағас, урта мәктәп булмағас, уҡырға күрше Исәмәт мәктәбенә барҙыҡ. Бер аҙна уҡығайным, район үҙәгендә һөнәрселек училищеһында белем алып йөрөгән туғаным Әлмира: «Әйҙә, Йәркәйгә кил. Бында халыҡ бейеү, йыр ансамбле бар, шунда йөрөрһөң», – тип, мине район үҙәгенә уҡырға барырға саҡыра башланы. Мәктәптә уҡыу ҡайғыһы китте, үҙемдең шул тиклем дә профессионалдар йырларға, бейергә өйрәткән шул ансамблгә йөрөгөм килә башланы. Талпынған күңелде тотоп тыйып буламы инде! Мәктәп формаһы кейеп алғанмын, киттем Йәркәйгә. Һөнәрселек училищеһына барып, уларҙан мине уҡырға алыуҙарын һораным. «Йәйғор» халыҡ бейеүҙәре ансамбленә яҙылдым. Оло сәхнәгә юл башы шунан башланды. Училищела тегенсе һөнәре алып сыҡҡас, уҡыуымды ситтән тороп БДУ-ның дөйөм инженерлыҡ факультетында дауам иттем. Ансамбль менән хеҙмәттәшлекте ташламаным, Йөннө мәктәбендә тегеү дәрестәре алып барыу менән бер рәттән, унда репетитор булып эшләп, егет-ҡыҙҙарҙы бейеү серҙәренә өйрәтергә тура килде.\n– Ә баш ҡаланы нисек яуланың һуң?\n– Иң башта «Сәйәр» эстрада театрында эшләй башланым. Ошо ваҡытта «Нәүрүз гүзәле – 98» матурлыҡ конкурсында ла ҡатнашып, гран-при яуланым. Һуңынан «Туған тел – 98» конкурсында ла үҙемде һынап ҡараным. Йырҙарымды оҡшаттылар, абруйлы йырсыларҙың ыңғай баһаһын ишетеү ҡанат ҡуйҙы, дәртләнеп киттем. Мине сәхнә шулай ныҡ арбаны. БДУ-ға дәрестәргә барып ҡайтам да, юл ыңғайы Өфө сәнғәт академияһының театр бүлеге студенттары уҡыған корпусҡа инеп, уларҙың расписаниеһы менән ҡыҙыҡһынам. Их, ошонда уҡырға ине, тип хыяллана башланым. 1998 йылда «Нур» театры үҙенә актерҙар әҙерләүсе курс йыйҙы. Бындай мөмкинлекте ҡулдан ысҡындырыу юҡ. Һынауҙарҙы уңышлы тапшырып, студент булып киттем. Һөнәрем үҙемә оҡшағас, академияла рәхәтләнем уҡыным. Сессия миңә бер байрам кеүек була торғайны.\n– «Нур» татар дәүләт театрында үҙ йөҙөңдө таптыңмы?\n– Эҙләнеүҙәр юлындамын. Төрлө ролдәр уйнарға тура килә. Сәхнәгә үҙеңдең булмышыңа, холҡоңа бөтөнләй хас булмаған ролдә лә сығаһың. Театрҙа эшләү еңел түгел. Сәхнәгә сыҡҡанһың икән, драмалағы ваҡиғалар эсенә инеп китеп, йөҙөп тигәндәй уйнарға тейешһең. Һуңғы йылдарҙа уйнаған ролдәремә килгәндә, барыһы ла берҙәй күңелемә яҡын. Н. Ғәйетбайҙың «Ғашиҡтар көнө»ндә Зөләйханы, Н. Хикмәттең «Йүләр» спектаклендә Нихәлде, Р. Куниҙың «График буйынса мөхәббәт»ендә Барбараны яратып уйнаным. Әлбиттә, роль режиссер ярҙамы менән әҙерләнә. Ул уйнай-уйнай асыла. Мәҫәлән, Нихәл – кире образ. Минең холҡома тура килмәй. Уны тамашасыға асып бирер өсөн уның ыңғай сифаттарын эҙләйем, геройымдың яҡшы яғын табырға тырышам.\n– Һин – моңло тауышлы йырсы. Режиссерҙар ошо һәләтеңде эшкә егәме?\n– Йырсы булараҡ – юҡ. Ундай ролдәрем алдалыр әле, тип уйлайым.\n– Тормош иптәшең Айрат Нәбиев – композитор. Репертуар һайлау ҡыйынлыҡ тыуҙырмайҙыр...\n– Репертуарымда күпселек йырҙар – Айраттыҡы. Ул йыр ҙа яҙа, аранжировкалар ҙа эшләй. Айраттың йырҙарынан башҡа, Зифа Нагаева, Наил Шәймәрҙәнов, Рәүфә Нурмөхәмәтова, Вәсил Ғәлимов, Венера Мөхәмәтйәнованың да йырҙарын башҡарам. Һуңғы ваҡытта йыр һайлауға бик талапсан булып киттем. Йырҙың һүҙҙәренең мәғәнәһенә, диапазонға ныҡ иғтибар итәм. Һүҙ менән көй гармонияла үрелеп барырға тейеш, тип иҫәпләйем. Халыҡсан йырҙар бигерәк тә күңелемә яҡын.\n– Телевидениела «Эҙләнем – табалманым» йырына төшөрөлгән клибығыҙ бигерәк популяр. Режиссер ауыл күренештәрен бик матур итеп төшөргән. Клиптың уңышлы килеп сығыуында, театр актрисаһы булараҡ, һинең дә ролең ҙур булғандыр...\n– Үҙебеҙгә лә клип бик оҡшаны. Уны продюсер Олег Артюхин менән режиссер Рияз Исхаҡов төшөргәйне. Бер көндө: «Дамира, ошо йырыңа клип эшләргә берәй матур ауыл табырға ине», – тиҙәр. Уйланыҡ-уйланыҡ та, үҙебеҙҙең Илешкә, тыуған ауылым Турасыға, ҡайтып төшөрөргә, тигән фекергә килдек. Ауылыбыҙ төҙөк, тирә-яҡтағы тәбиғәте лә бик матур. Егет менән ҡыҙ ултырасаҡ кырандасты табыу ҙа ауыр булманы. Күрше Исәмәт ауылынан һабантуйҙарға йөрөткән арбаны ауыл хужалығы рәйесе биреп торҙо. Йәйге эҫе көн. Бөтөн кеше бәрәңге күмә, ә беҙ клип эшләйбеҙ. Тәүҙә ауыл халҡы беҙҙе тәҙрәнән генә күҙәтә ине, һуңынан үҙҙәре лә ярҙам итә башланы. «Уттай ҡыҙыу эш мәлендә нимә эшләп йөрөйһөгөҙ ул?» – тип аптырап һорайҙар. Клип ауыл эсендә лә, урман-яландарҙа ла – төрлө урындарҙа төшөрөлдө. Артыҡ күп сығым түкмәй, юҡтан бар эшләнек инде. Бәләкәй генә ауылыбыҙ өсөн беҙҙең шулай телевизорға төшөп йөрөүебеҙ бер ваҡиға булды.\n– «Әсәйемә» клибы бик образлы...\n– Рәмил Сурағол һүҙҙәренә Айрат Нәбиев яҙған йырға режиссер Фрәнгизә Илбәкова клип эшләне. Күптәр: «Әсәйең менән төштөңмө унда?» – тип һорай. Айрат яғынан еңгәйебеҙ Әнүзә менән уларҙың өйөндә төштөк. Тәүҙә уға, өйөң генә кәрәк, тип әйткәйнек, һуңынан, әсәй ҙә булып тор инде, тибеҙ. Клипҡа төшкәнен үҙе лә һиҙмәй ҡалды. Хәҙер: «Дамира, һин мине бигерәк популяр иттең дә ҡуйҙың бит, урамда барыһы ла таный», – тип шаярта. «Йырым булһын бүләгем!» программаһында был йыр бигерәк йыш яңғырай бит. Әсәйем иҫән булһа, бәлки, уның менән дә төшкән булыр инем. Үкенескә күрә, ул иртә – 57 генә йәшендә гүр эйәһе булды. Йырҙы башҡарған һайын ҡәҙерле кешем, бала сағым, уның менән бергә үткәргән ваҡыттар күҙ алдына килә лә, күңелем тула. Донъялағы иң яҡын, ғәзиз кешене онотоу мөмкин түгел.\n– Әле ниндәй йырҙар өҫтөндә эшләйһең?\n– Күптән түгел йырсы Вилдан Фәйзуллин «Сер һандығы» тигән йырҙы дуэт менән башҡарырға тәҡдим итте. «Беҙ яратҡан йырҙар» тигән ретро йыйынтыҡ эшләргә лә ниәтем бар. Башҡортостан юлдаш телевидениеһы менән генә түгел, Татарстандың «Яңа гасыр» телерадиокомпанияһы менән дә эшләйбеҙ. 8 Март, Яңы йыл тамашаларына йыш саҡырып торалар. Әле күптән түгел Санкт-Петербургта татар-башҡорт артистары ҡуйған концертта ҡатнашып ҡайттыҡ.\n– Хәҙер эстрада «йондоҙ»ҙарының күбеһе, үҙҙәренең матди яғын уйлап, төрлө кисәләр ойоштороуҙа ҡатнаша. Корпоратив кисәләрҙең йыш ҡунағымы һин?\n– Был эш бөтөнләй минеке түгел. Ҙур табындарҙы, байрамдарҙы алып барыу ҙур яуаплылыҡ бит ул. Сөнки кисәнең күңелле барыуы һинән тора.\n– Тормошта беренсе һайлаған һөнәрең ярҙам итәме?\n– Һис шикһеҙ, уҡыуым юҡҡа булманы. Сәхнә костюмдарының моделдәрен яһағанда, теккәндә, профессиональ белгес булараҡ, үҙ фекеремде, тәҡдимдәремде әйтәм. Магазиндан сәхнә күлдәге һатып алһам да, тағы ла зауыҡлы, килешле булһын өсөн үҙемсә уны үҙгәртеп бөтәм, яңы деталдәр өҫтәйем. Сәхнәгә тәү башлап сыҡҡан костюмдарҙың моделдәрен университетта бергә уҡыған ҡыҙҙар менән эшләнек. Уларҙың үҙҙәренә был эш оҡшап ҡалды. Сәхнә кешеһенә тамашасы алдында матур күренеү өсөн айырыуса зауыҡ менән кейенә белеү кәрәк.\n– Ауыл менән бәйләнешегеҙ нисек?\n– Айрат, ҡала егете булһа ла, буш ваҡыты булдымы, әйҙә ауылға, тип кенә тора, минән нығыраҡ ауыл кешеһе. Турасылағы йортобоҙға юлды һыуытмайбыҙ, йыш ҡайтып йөрөйбөҙ, шунда баҡса үҫтерәбеҙ, йәйҙе үткәрәбеҙ. Тормош иптәшемдең ауылды яратыуының сере шунда: беҙҙең атай, артист Мирзанур Нәбиев балалары Айрат менән Эльвираны йәйге гастролдәрендә гел үҙе менән йөрөткән. Шунда улар һыу инергә өйрәнгән, бергәләп балыҡ тотҡандар, тәбиғәттә ял иткәндәр. «Башҡортостандың бар матурлығын беҙгә атайыбыҙ күрһәтте», – тип Айрат әле лә һоҡланып һөйләй. Миңә 6 йәш самаһы булдымы икән, Мирзанур Нәбиевтың концертына барғанды һаман хәтерләйем. Салланған оҙонораҡ сәсле, етеҙ хәрәкәтле бер ағай ине ул. Үҙе шиғыр ҙа һөйләй, йырлай ҙа, бейей ҙә. Үҙе менән бер бейеүсеһе лә килгәйне. Атайымдың: «Үәт, бер генә кеше лә шулай концерт ҡуя ала икән», – тип һоҡланып һөйләгәне хәтерҙә ҡалған.\n– Сәнғәт юлынан китмәһәң, тағы ниндәй өлкәне һайлар инең?\n– Мин бала саҡтан сәнғәт кешеһе булыу хыялы менән янһам да, ҡайҙа уҡырға барырға тигән һорау тыуғас, ағайҙарым ижади профессия һайлауыма ҡырҡа ҡаршы булды. «Сәхнә кешеһе булыу – ауыр эш, бүтән һөнәрҙе һайла», – тип тәҡдим иттеләр. Уларҙың кәңәшен тотоп, БДУ-ға уҡырға инеп, икенсе һөнәр алып сыҡтым. Әммә күңелдә ҡайнаған дәртте һүндереп буламы, сәнғәт юлынан киттем. Бөгөн булмаһа, ҡасандыр ул барыбер шулай булыр ине.\n– Һин ниндәй хужабикә?\n– Мин үҙемде ғаилә кешеһе тип һанайым. Йорт эштәрен кинәнеп башҡарам, тәмле итеп бешеренергә яратам. Бала ҡарау буйынса бирелгән декрет ялында ла өс йыл ултырғас, коллегаларым, эшкә сыҡмай нисек улай оҙаҡ ултыра алаһың, тип аптырай. ҡатын-ҡыҙ ғаиләһенә күберәк иғтибар бирергә тейештер ул. Ләкин ижад донъя мәшәҡәттәренә сумырға ирек бирмәй.\n– ҡыҙығыҙ йырлаймы?\n– ҡыҙым Айһылыу ҙа сәнғәтте бик ярата. ҡайһы берҙә үҙем менән бергә эшкә алып барам да, ул тамаша залында ултырып, көндәр буйына беҙҙең репетицияларҙы ҡарай. Үҙе матур йырлай, бейей. Фәйзи Ғәскәров исемендәге халыҡ бейеүҙәре ансамбленең балалар бейеү ансамбленә бик теләп йөрөй.\n– Һин нисек уйлайһың, кешегә үҙен бәхетле итеп тойоу өсөн нимә кәрәк?\n– Бар нәмәнән дә ҡәнәғәт булыу тойғоһо, күңел бөтөнлөгө, сәләмәтлек. Матди байлыҡты бер ҡасан да өҫтөн ҡуймайым. Тырышһаң, маҡсаттарыңа өлгәшеп була. Кеше өсөн яуланмаған үрҙәр юҡ.


Мәрйәм Бураҡаеваның пьесаһы халыҡ-ара конкурста еңеү яуланы\nКонкурс бидәле театр эшмәкәре, журналист, яҙыусы Халдун Танерҙың тыуыуына 100 йыл тулыуға арнала. Ижади бәйгелә 2 тиҫтәгә яҡын илдән 100-ҙән ашыу әҫәр ҡатнаша.\nДонъяның төрлө мөйөштәренән килгән эштәр араһынан 5 әҫәр- Башҡортостан, Ҡаҙағстан-Уйғыр, Әзербайжан, Ғағауыз, Төркмәнстан яҙыусыларының ижад емештәре еңеүсе тип табыла. Республиканан абруйлы исемлеккә Мәрйәм Бураҡаеваның «Күләгә» пьесаһы эләккән. Әҫәр золом ҡорбандары хаҡында булһа ла унда тәрбиә проблемаһы ла мөһим урын биләй.Сөнки болғаныштар мәлендә ғүмерҙәрен һаҡлап ҡалыу өсөн әхлаҡи ҡанундарҙан тайпылыусылар ҙа була. Әммә тормошта һәр бер хата, яңылышлыҡтар өсөн яуап бирергә тура килә.


Өфөлә 4000-дән ашыу эскән водитель тотолған // Йәмғиәт | новости башинформ.рф\nӨфөлә 4000-дән ашыу эскән водитель тотолған\n14:02, 26 августа 2011 Йәмғиәт\nАғымдағы йылдың ете айында Өфөлә 4127 эскән водитель тотолған. Был хаҡта ҡала Советы ултырышында Өфө ҡалаһы буйынса эске эштәр идаралығы начальнигы Илгиз Садыҡов хәбәр итте.\nҠала башлығы Павел Качкаев фекеренсә, Өфөлә ысынбарлыҡтағы иҫерек водителдәр һаны тағы ла күберәк – уртаса алғанда көнөнә 50-ләгән кеше тотола. Ә ЮХХДИ хеҙмәткәрҙәре иғтибарына эләкмәгәндәрҙең күпме булыуын берәү ҙә аныҡ ҡына белмәйҙер.\n— Был руль артындағы 50 потенциаль кеше үлтереүсе тигән һүҙ, — тип ҡылыҡһырланы иҫерек водителдәрҙе Павел Качкаев. — Ләкин уларҙың бер нисәүһе генә машина йөрөтөү хоҡуғынан мәхрүм ителә.\nҠала башлығы әйтеүенсә, ҡағиҙә булараҡ, эскән водителдәр мировой судтар арҡаһында яуаплылыҡтан ҡотола, эсеп тотолғандарҙың эше башлыса уларҙа ябыла.\nПавел Качкаев был хәлде йәмәғәт хөкөмөнә сығарырға тәҡдим итте.\n— Мировой судтарҙа ҡаралған күп эштәрҙең ошо рәүешле тамамланыуы хаҡында мәғлүмәт бирергә кәрәк, — тип иҫәпләй ул. Руль артына ултырыуға яуапһыҙ ҡарағандарҙың һәм кеше үлтереүселәрҙең иҫәбенә мировой судтарҙың йоғонтоһо ҙур.\nУның фекерен ҡала Советы рәйесе Ирек Ниғмәтуллин да хупланы. Ҡағиҙә боҙоусыларға хурлыҡ тамғаһы һалыу өсөн ул йәмәғәтселек фекерен һәм киң мәғлүмәт сараларын ҡулланырға тәҡдим итте. Иҫерек водителдәрҙең фотоһын ул гәзиттәрҙә баҫтырырға һәм совет заманында популяр булған «хурлыҡ таҡтаһына» урынлаштырырға тәҡдим итә.\nТеги: юл хәрәкәте хәүефһеҙлеге, судтар, урындағы власть


17 Август 2018, 13:58\n13 августан 8 сентябренә тиклем “Иғтибар – балалар!” профилактик акцияһы уҙғарыла.\n2018 йылдың 6 айында Башҡортостан Республикаһы территорияһында бәлиғ булмағандар ҡатнашлығында 184 юл-транспорт осрағы теркәлгән, был былтырғы күрһәткескә ҡарағанда 0,5 %-ҡа әҙерәк. Уларҙа 4 бала һәләк булған, был 60 %-ҡа әҙерәк.Юл-транспорт осраҡтарында 197 бәлиғ булмаған бала яраланып, яраланған балаларҙың һаны 2,6 %-ҡа артҡан.\nЮл-транспорт фажиғәһе осраҡтарының күбеһендә балалар транспорт саралары пассажиры булараҡ ҡатнаша. Улар ҡатнашлығында 82 юл-транспорт ваҡиғаһы йәки дөйөм алғанда 44,5 % теркәлгән, былтырғы күрһәткестән 1,2 % күберәк. Был аварияларҙа 3 (-62,5%) юл хәрәкәте ҡатнашыусыһы үлгән һәм 85-е (=) тән йәрәхәте алған. Әйтергә кәрәк, Благовещен районындағы юл-транспорт ваҡиғаһында һәләк булған бер йәшлек сабый балалар креслоһында булһа ла, хәүефһеҙлек ҡайышы менән эләктерелмәгән булған.\nБәлиғ булмаған йәйәүлеләр ҡатнашлығында ҡылынған юл-транспорт ваҡиғалары 2,3 % (84 осраҡ) кәмеһә лә, бәлиғ булмағандарҙың һаҡһыҙлығы арҡаһында ҡылынғандары 9,1 % (48 осраҡ) артҡан. Балаларҙың юл хәрәкәте ҡағиҙәләрен боҙоуы арҡаһында килеп сыҡҡан юл-транспорт фажиғәләре Бәләбәй районында, Нефтекама ҡалаһында, Өфө районында һәм республикабыҙ башҡалаһында артҡан.\nАғымдағы йылда бәлиғ булмаған велосипедсылар ҡатнашлығында республика юлдарында 12 юл-транспорт ваҡиғаһы булған, уҙған йылдың шул уҡ ваҡытына ҡарағанда 71,4 % күберәк, уларҙа 12(+100) бала тән йәрәхәте алған. Шулай уҡ механик транспорт саралары менән идара иткән 6 (-25%) осраҡ теркәлгән, уларҙа 6 бала йәрәхәт алған.\nҮрҙә әйтелгәндәрҙән сығып, балаларҙың урамдарҙа һәм юлдарҙа хәүефһеҙ йөрөү күнекмәләрен үҫтереү, уларҙы транспортлы мөхиткә өйрәтеү маҡсатында, шулай уҡ балалар йөрөтөүҙә ҡағиҙәләрҙе боҙоуға юл ҡуймау һәм белем биреү ойошмаларының яңы уҡыу йылына әҙерлек барышында профилактик сараларҙы көсәйтеү маҡсатында Ейәнсура районы территорияһында 2018 йылдың 13 авгусынан 8 сентябренә тиклем “Иғтибар – балалар!” профилактик акцияһы уҙғарыла.\nЮл-транспорт хеҙмәте нарядтары водителдәр составы менән эште, юл аша йәйәүлеләрҙең үтеүен, балалар креслоһы һәм хәүефһеҙлек ҡайышын ҡулланыу ҡағиҙәләрен үтәүҙе тикшереү буйынса әүҙемләшәсәк.\nАта-әсә – водителдәрҙе хәүефһеҙлек ҡайыштарын һәм автомобиль салонында балалар булған осраҡта балалар креслоһын ҡулланыу кәрәклеге тураһында иҫкәртәбеҙ. Бала менән юл аша сыҡҡанда юл хәрәкәте ҡағиҙәләрен теүәл үтәргә саҡырабыҙ. Иҫегеҙҙә тотоғоҙ: һеҙҙең юлда үҙегеҙҙе нисек тотоуығыҙ балағыҙ өсөн өлгө булып тора. Юлда баланың именлеге тәү сиратта өлкәндәргә бәйле.


Материалы за Сентябрь 2014 года » Страница 2 » Башкортостан кызы\nҺәр атай-әсәй сабыйының тулы бәхеткә өлгәшеп, киләсәктә терәк һәм таяныс буласағына ышана. Шул уҡ ваҡытта өлкәндәр үҙҙәре тәрбиә биреүҙә хаталанып, яңылышып, бер сиктән икенсеһенә һуғылып бер була. Һөҙөмтәлә сабыйға бағлаған өмөттәр аҡланмай ғына...\nРубрика: Тәрбиә һабаҡтары / Тотош уҡырға\nБыуындарға күсер аманат\nКеше хаҡында хәтер йәшәһә, ул тере һанала. Изгелектәре менән күңелдә айырым урын биләгәндәрҙе йыш ҡына иҫкә алыусанбыҙ. Был гүзәл ҡатындың яҡты донъяларҙа юҡлығына ышаныуы ауыр, әммә уның йөҙәрләгән уҡыусылары күңеленә сәсеп ҡалдырған мөхәббәт...\nДоға ҡылыу – ул үҙе ғибәҙәт, Аллаһ Тәғәләгә һыйыныу, буйһоноу, Уны иҫкә алыу. «Доға» – ғәрәп теленән «теләк, ялбарыу» тигәнде аңлата. Аллаһ – барлыҡ ғаләмдең, байлыҡтың хужаһы, шуға беҙ Унан нимә теләйбеҙ, байлығын да, һаулығын да, барыһын да һорап...\nКилен күңеле – даръя...\nЭлектән һаҡланып килгән милли ғөрөф-ғәҙәттәрҙән күренеүенсә, кейәү ҡәйнә йортонда ҙур ҡунаҡ кеүек ҡабул ителә. Күп ғаиләләрҙә был әле лә шулай. Атай-әсәйемдең өс кейәүе бар. Атайыбыҙ уларҙың барыһы менән уртаҡ тел табып, улдары кеүек яҡын күреп...\n...Көмөш йөҙөк, ҡуш беләҙек\nАксессуарҙы нисек һайларға? Килешле, модалы кейемдең дә ябайыраҡ күренеүе бар. Дөрөҫ һайланған биҙәүестәр, сумка, муйынға бәйләнгән яулыҡ һеҙҙең ҡиәфәтте нәзәкәтлерәк итергә һәләтле. Улар шулай уҡ кейемде, бер нисә әйберҙе берләштереп, тулыландыра...


Сайтында Исланд кем белә. - Видео чат №1 - егет йәки ҡыҙ менән танышып онлайн!\nСайтында Исланд кем белә.\nсайтта теркәлеү аласаҡ\nБәлки, кемдәрҙер өсөн мин-аты Исландка аралашыу тураһында һөйләнеТеләк, теләйем, уның менән һөйләшеү Тере кеүек. Бында банально кеннитал көнөн билдәләйәсәк - Шул тәүҙә шәхси номеры, 10 Торған һан, бында беренсе һаны 6 - тыуған көнө. Исландия халҡы бөтә бүлмә була был. Әгәр сездә юҡ ул, шуға, Бәлки, түгелдер. Төн тыныс. Зинһар өсөн, ошо һорауҙарға яуапты Мин бирҙем.\n31 йыл мин, минең профессиям - Теш технигы.\nТөньяҡ илдә даими йәшәүсе мин, Улай ғына ла түгел, мин Был ил ҡатын-ҡыҙға өйләнеүен теләгән.\nКемгә нисек мөрәжәғәт итергә була. Кем һөнәрҙе үҙ хеҙмәттәрен тәҡдим итә. Плачевный ашыу медицина өлкәһендә торошо Тураһында йәғни айырым уҡыу. Аңлауығыҙға ышанабыҙ. Кәңәшен өсөн рәхмәт, тик мин Төшөнсәһенә эйә түгел, маҡсаты менән Танышырға мөмкин һеҙҙе туристар тип бара. Миңә лә алмай.\nҺәм булһа ла өйләнә алмайым\nБер эштәре - бәйләнгән, барыһы ла мөмкин. Әлегә тиклем билдәһеҙ, ниңә америка Һәм бөтә донъя - тик табип Менән контингентный. Юғары белем менән.\nРаҫланған булырға тейеш - йәнә һәм Йәнә, был йыл булып киткән.\nТеш технигы - был нәмә башҡа.\nТуранан-тура эшләй алмай. Шулай итмәһә, беҙҙең клиникаға килһендәр кеүек. Работа курьер менән ебәрергә. Ысынлыкта, аласыз, һәм рөхсәтһеҙ эшләп ултыра. Теләһә ҡайҙа. Исландия булһын бөтөнләй башҡа.\nӘммә мин был шикләнмәй.\nШәхси тағы ла күберәк кеше Һәм предприятиелары өсөн отошло һәм Арендная ултырып эшләй, был иң Мөһиме - ҡулыма. Төн тыныс. Зинһар өсөн, ошо һорауҙарға яуапты Мин бирҙем. 31 йыл мин, минең профессиям - Теш технигы. Һәм булһа ла өйләнә алмайым. Төньяҡ илдә даими йәшәүсе мин, Улай ғына ла түгел, мин Был ил ҡатын-ҡыҙға өйләнеүен теләгән. Кемгә нисек мөрәжәғәт итергә була. Кем һөнәрҙе үҙ хеҙмәттәрен тәҡдим итә. Медицина тармағының торошо тураһында айырым Плачевный ашыу уҡыусы булған. Ышанғы, мин аңлайым. Әммә, ҡыҙғанысҡа ҡаршы, исланд теле быға. Һәр хәлдә, һеҙ был компанияның Етәксеһе, инглиз телендә яҙылған, улар, Бәлки, һеҙ һорауҙарға яуап бирҙе.\nюллау өсөн таныштырҙы. 18 ч рулетка ҡыҙ менән онлайн видео чат чатта яҙып рулетка видео онлайн башҡа бушлай таныша теркәлгән бушлай онлайн видео чат йыл видеочивать танышыу өсөн секс башҡа фотолар менән танышты теркәлгән өлкәндәр өсөн танышыу